hotchpotch/miracl-hf-unified huggingface dataset:
బేరియం క్లోరైడ్
బేరియం క్లోరైడ్ ఒక రసాయన సమ్మేళనం.ఇది ఒక అకర్బన రసాయన సమ్మేళన పదార్థం.
ఇది ఒక అకర్బన రసాయన సమ్మేళన పదార్థం.బేరియం మరియు క్లోరిన్ మూలకాల సమ్మేళనం వలన ఈ అకర్బన సమ్మేళనం ఏర్పడినది.ఈసమ్మేళనము యొక్క రసాయనిక ఫార్ములా BaCl. నీటిలో త్వరగా కరుగు , బేరియం యొక్క సమ్మేళనాలలో బేరియం క్లోరైడ్ ఒకటి. మిగతా బేరియం సమ్మేళనాల వలె,బేరియం క్లోరైడ్ కుడా విష లక్షణాలు కలిగిన సమ్మేళన పదార్థం.తేమను పీల్చుకొనే స్వభావ మున్న పదార్థం ఇది.జ్వాలగా మండించి న పసుపు-ఆకుపచ్చ రంగు మంటను వెలువ రిస్తుంది.
ఇది తెల్లని ఘన పదార్థము.నిర్జల(anhydrous)బేరియం క్లోరైడ్ సాంద్రత 3.856 గ్రాములు/సెం.మీ. రెండు జలబిందు వులున్న (dihydrate)బేరియం క్లోరైడ్ సాంద్రత 3.0979 గ్రాములు/సెం.మీ.ద్రవీభవన స్థానం 1560C . నీటిలో బేరియం క్లోరైడ్ యొక్క ద్రావణియత,నీటి ఉష్ణోగ్రత పెరిగే కొలది పెరుగుతుంది. 0 °C వద్ద నీటిలో 31.2 గ్రాములు/100 మి.లీ.లలో కరుగగా , అదే 20 °C వద్ద 35.8 గ్రాములు/100 మి.లీ.లలోకరుగును.అలాగే నీటి ఉష్ణోగ్రత 100 °C ఉన్నప్పుడు 59.4 గ్రాములు/100 మి.లీ.లలోకరుగును.
బేరియం క్లోరైడ్ బహురూపత(polymorphs)కలిగిన సమ్మేళనం.ఇది రెండు రకాల స్పటిక సౌష్టవం కలిగి ఉన్నది. ఒకటి క్యూబిక్ ఫ్లోరైట్(CaF2) వంటి కలిగి ఉండగా,మరొకటి అర్థో రోంబిక్ కొటున్నిటే (orthorhombiccotunnite (PbCl)) అణుసౌష్టవం కలిగి ఉన్నది.ఫ్లోరైట్ నిర్మాణం లో Ba2+ యొక్క కోఅర్దినేసన్ 8 కాగా,కొటున్నిటే సౌష్టవఅణు నిర్మాణంలో Ba2+ యొక్క కోఅర్దినేసన్ సంఖ్య 9.
సజల ద్రవంగా బేరియం క్లోరైడ్ సాధారణ లవణం లా ప్రవర్తిస్తుంది. నీటిలో ఇది 1:2 నిష్పత్తిలో తటస్థ pH కలిగి ఉండును. బేరియం క్లోరైడ్ యొక్క సజల ద్రావణాలు సల్ఫేట్ ఆయానులతో ప్రతి చర్య జరపడంవలన తెల్లని అవక్షేప బేరియం సల్ఫేట్ ను ఏర్పరచును.
ఆక్సలేట్ తో కుడా బేరియం క్లోరైడ్ ఇటువంటి రసాయనిక చర్య జరుపును.
బేరియం క్లోరైడు ను సోడియం హైడ్రోక్సైడ్ తో మిశ్రమం/మిళితం చేసిన డై హైడ్రోక్సైడ్ను ఏర్పరచును.ఇది ఒక మోస్తరుగా నీటిలో కరుగును.
బేరియం క్లోరైడ్ ను బేరియం హైడ్రోక్సైడ్ లేదా బేరియం కార్బోనేట్ సమ్మేళన పదార్థంతో తయారు చేయుదురు.బేరియం కార్బోనేట్ అను సమ్మేళనం ప్రకృతిలో సహాజంగా వితేరైట్ (witherite)అను ఖనిజ రూపంలో లభ్య మవుతుంది.ఈ క్షారలవణాలు హైడ్రోక్లోరిక్ ఆమ్లంతో రసాయనిక చర్య జరపడం వలన hydrated బేరియం క్లోరైడ్ ఏర్పడును. వ్యాపార స్థాయిలో అయినచో రెండు దశలలో బారైట్(barium sulfate)నుండి తయారు చెయ్యుదురు.
మొదటి దశలో చర్య జరుగుటకు అధిక ఉష్ణోగ్రత కావలయును.
రెండవ దశలో ఏర్పడిన చర్యాజనితాలు సంలీనము (fusion)చెందేలా చేయుదురు.ఏర్పడిన ఫలితాంశాలకు నీటిని కలిపి బేరియం క్లోరైడును సంగ్రహించెదరు.దీనిని సాంద్రికరించిన రెండు బిందువుల నీటినికలిగిన బేరియం క్లోరైడ్( BaCl•2HO) స్పటికాలు ఏర్పడును.
నీటిలో కరిగే బేరియం లవణ సమ్మేళనాలలో చవుకైనది బేరియం క్లోరైడ్.దీనిని ప్రయోగశాలలో విరివిగా ఉపయోగిస్తారు.ముఖ్యంగా సల్ఫేట్ అయాను ద్రువికరణ పరీక్షలలో వాడెదరు.కాస్టిక్ క్లోరిన్ యూనిట్ లలో లవణద్రావణం(brine)ను శుద్ధిచెయ్యుటకైఉపయోగిస్తారు.అలాగే వర్ణకారకాలు(pigments)తయారు ఫ్యాక్టరిలలోను ఉపయోగిస్తారు.అలాగే బాణసంచు/మందుగుండు(దీపావళి)సామాను తయారీలో ప్రకాశవంతమైన ఆకుపచ్చ రంగు వెలుతురు ఇచ్చుటకై వాడెదరు.అల్లాగే ఉక్కును కారిన పరిచే కేస్ హర్డే నింగ్ (case hardening)ప్రక్రియలోనూ ఉపయోగిస్తారు.
నీటిలోకరిగేమిగతా బేరియం సమ్మేళనలవణాలవాలే బెరియంక్లోరైడ్ కుడా విషప్రభావం కలిగిన సమ్మేళనం.
రాముడుపాలెం (చల్లపల్లి)
"రాముడుపాలెం" కృష్ణ జిల్లా చల్లపల్లి మండలానికి చెందిన గ్రామం. పిన్ కోడ్ నం. 521 126., ఎస్.టి.డి.కోడ్ = 08671.
సముద్రమట్టానికి 10 మీ.ఎత్తు
నడకుదురు, పురిటిగడ్డ, నాదెళ్ళవారిపాలెం, నిమ్మగడ్డ, యార్లగడ్డ, పాగోలు.
రాముడుపాలెం, నడకుదురు గ్రామ పంచాయతీ పరిధిలోని ఒక శివారు గ్రామం.
అలోపీసీయా ఎరేటా
అలోపీసియా ఎరేటా (ఎ.ఎ.) అనే వ్యాధిని సాధారణంగా జుట్టు రాలుట లేదా బట్టతల అని పిలుస్తారు. ఇది వంశ పారంపర్యంగా వచ్చే సహజ సిద్ధ నిరోధక శక్తిని తగ్గించే వ్యాధి అని చెప్పవచ్చు. శరీరం తనను తాను రక్షించుకోగలిగే శక్తిని కోల్పోయినప్పుడు తల పై ఉండే జుట్టు రాలిపోతుంటుంది. చాలా సార్లు తలపై అక్కడక్కడ బట్టతల తో కూడిన మచ్చలు ఏర్పడుతాయి. 1–2% కేసుల్లో ఈ పరిస్థితి తల అంతా విస్తరించి పూర్తి స్థాయి బట్ట తల(అలోపీసియా టోటలైస్) కు దారి తీస్తుంది. లేదా మొత్తం బాహ్య చర్మం (అలోపీసియా యునివర్సలైస్)కు విస్తరిస్తుంది.
సాధారణంగా అలోపీసీయా ఎరేటా (బట్టతల) జుట్టు రాలుతూ తలపై ఒకటి, రెండు గుండ్రటి మచ్చలు ఏర్పడుతాయి.జుట్టు రాలడం అనేది కొన్ని సార్లు హార్మోన్ల మార్పుల వల్ల కూడా జరుగుతుంది. తలపై ఎక్కువ మొత్తంలో జుట్టు ఊడిపోయి బట్టతల లక్షణాలు కనిపిస్తాయి. ఇది ప్రాణాంతకమైన వ్యాధి కానప్పటికీ, మానసిక ఆందోళనకు ఇది దారి తీస్తుంది. అలోపీసీయా ఎరేటా: ఈ వ్యాధి ప్రాథమిక లక్షణం తలపై అక్కడక్కడ గుండ్రగా జుట్టు ఊడిపోయి పలచటి బట్టతల ఏర్పడుతుంది. తలలో అక్కడక్కడ అతుకుల్లాగా ఏర్పడుతాయి. సాధారణంగా గుండ్రగా లేదా అండాకృతిలో ఈ మచ్చలు వస్తాయి. ఈ వ్యాధి ఎక్కువగా తలపై, గడ్డంపై ఉండే జుట్టుపై ప్రభావం చూపుతుంది. జుట్టు ఉండే మిగతా శరీర భాగాల్లోను ఇది రావచ్చు.
అలోపీసీయా ఎరేటా (బట్టతల) వ్యాధిని సాధారణంగా వైద్య పరీక్షల ద్వారా మాత్రమే నిర్ధారిస్తారు. ట్రైకోస్కోపీ విధానంలో ఈ వ్యాధిని గుర్తిస్తారు. చాలా అరుదుగా బయాప్సీ తోనూ ఈ వ్యాధి నిర్ధారిస్తారు. హిస్టోలాజిక్ , పెరిబుల్ బార్ లింపోసైటిక్ ఇన్ ఫిల్ట్రేట్ , పిగ్మెంట్ ఇన్ కాంటినెన్స్ , ఫోలీక్యులర్ స్టీలే వంటి పలు పరీక్షలు అవసరాన్ని బట్టి నిర్వహించి అలోపీసీయా ఎరేటా వ్యాధి ని నిర్ధారిస్తారు.
అలోపీసీయా ఎరేటా అనేది అంటువ్యాధి కాదు. ఈ వ్యాధి ఎక్కువగా వంశపారంపర్యం జన్యుసంబంధ కారణంగా రావచ్చు. జన్యుశాస్త్ర నిపుణులు జరిపిన పరిశోధనల ప్రకారం ఈ వ్యాధి ఉన్న కుటుంబాల్లో ఒకరిద్దరి సభ్యులకు అలోపీసీయా ఎరేటా ఉన్నట్లు గుర్తించారు. ఎక్కువగా ఇది 15 నుంచి 30 సంవత్సరాల వయస్సు గల స్త్రీ, పురుషులిద్దరిలోనూ కనిపిస్తుంది. ఇవే గాక హర్మొన్ల అసమతుల్యత, ప్రొటీన్ల లొపం, మానసిక వత్తిడి లాంటి ఇతర కారణాలు కూడా ఉంటాయి.
కొంతమేర మాత్రమే జుట్టు ఊడిపోతే వెంటనే చికిత్స తీసుకుంటే తిరిగి జుట్టు వచ్చే అవకాశం ఎక్కువగా ఉంటుంది. అయితే జుట్టు రాలడం ఎక్కువైతే మాత్రం క్రిటికో స్టెరాయిడ్స్ ఇంజక్షన్లు వాడాల్సి రావచ్చు. వ్యాధి తీవ్రత, అవసరాన్ని బట్టి రక రకాల మందులు, ఇంజక్షన్ల ద్వారా వ్యాధిని తగ్గించే అవకాశాలుంటాయి.
చాలా వరకు కేసుల్లో కొద్ది గా తలపై జుట్టు ఊడిపోయి మచ్చలు ఏర్పడితే వాటికి సకాలంలో చికిత్స అందించి కొద్ది నెలలు లేదా ఏడాది లోగా తిరగి జుట్టు మొలిచేలా చేయవచ్చు. చాలా మొత్తంలో జుట్టు రాలిన మచ్చలుంటే మాత్రం ఇది ఏఏ టోటలైజ్ లేదా ఏఏ యునివర్సలైజ్ గా మారవచ్చు.
ఇలాంటి పరిస్థితి 0.1%–0.2% ఆడ, మగ వారిలో ఏర్పడుతుంది.. ఈ వ్యాధి గ్రస్తులు పైకి ఎంతో ఆరోగ్యంగా, ఎలాంటి చర్మవ్యాధులు లేకుండా కనిపిస్తారు. ఈ వ్యాధి భారిన పడివారిలో రోగ నిరోధక శక్తి తగ్గి పోయి అస్తమా, అలర్జీలు వంటి ఇతర రుగ్మతలు వచ్చే అవకాశాలుంటాయి.
ఠాడియా
"'ఠాడియా" రాజస్థాన్ జోధ్పూర్ జిల్లాలో ఒక గ్రామం.
నాదెళ్ళవారి పాలెం
"నాదెళ్ళవారి పాలెం" కృష్ణా జిల్లా చల్లపల్లి మండలానికి చెందిన గ్రామం. పిన్ కోడ్ నం. 521 126., ఎస్.టి.డి.కోడ్ = 08671.
సముద్రమట్టానికి 10 మీ.ఎత్తు
ఈ గ్రామం, నడకుదురు గ్రామ పంచాయతీ పరిధిలోని ఒక శివారు గ్రామం.ఈ గ్రామంలో గ్రామస్థులందరూ ఐకమత్యంతో చేయుచున్న స్వచ్ఛ-సుందర నాదెళ్ళవారిపాలెం పారిశుద్ధ్య అభివృద్ధి కార్యక్రమాలు మొదలుపెట్టి 2016,జనవరి-18 నాటికి 50 రోజులయినది. [1]
[1] ఈనాడు అమరావతి; 2016,జనవరి-19; 41వపేజీ.
ముద్దంశెట్టి హనుమంతరావు
ముద్దంశెట్టి హనుమంతరావు సుప్రసిద్ధ, ప్రఖ్యాత కథా, నవలా రచయిత, నాటక ప్రయోక్త, చిత్రకారుడు, నటుడు.
ఇతడు 1928 డిసెంబరు నెలలో శ్రీకాకుళం జిల్లా, కలివరం గ్రామంలో జన్మించాడు. రంగులరాజు, ప్రముఖ చిత్రకారుడు వడ్డాది పాపయ్య వద్ద చిత్రలేఖనాన్ని అభ్యసించి ఎన్నో చిత్రాలు వేశాడు. ఉద్యోగరీత్యా ఖరగ్‌పూర్ రైల్వే శాఖలో పనిచేసి పదవీ విరమణ అనంతరం విశాఖపట్నంలో స్థిరపడ్డాడు. ఎస్.ఎస్‌.ఎల్‌.సి. చదువుతుండగానే నాటకాలయందు ఆసక్తి చూపి శ్రీకృష్ణ తులాభారంలో కృష్ణుడి పాత్ర ధరించి మెప్పించాడు. రైల్వే ఉద్యోగిగా విధులు నిర్వర్తిస్తూనే సమాజపు పోకడలపై స్పందిస్తూ విచిత్రజీవులు, శ్రీకారం, కథ కంచికి, అంతా మోసం, దెయ్యం మొదలైన నాటికలు, నాటకాల్లో పాత్రలు ధరించడంతో పాటు కొన్నింటికి దర్శకత్వం కూడా వహించాడు. ప్రవాసాంధ్ర నాటక కళా పరిషత్తు, ఆంధ్ర విజ్ఞాన సమితి స్థాపించి కోల్‌కతా, భిలాస్‌పూర్, భిలాయ్, జంషెడ్‌పూర్, గెద్దనాపల్లి, రాయగడ, శ్రీకాకుళం, బరంపురం, గరివిడి తదితర ప్రాంతాల్లో పర్యటించి నాటక ప్రదర్శనలు ఇస్తూ న్యాయనిర్ణేతగా వ్యవహరిస్తూ నాటక రంగాన ప్రత్యేక స్థానాన్ని పొంది గురుతర బాధ్యతలు నిర్వహించాడు. ఇతని ఆత్మీయత కథ హిందీలోకి అనువదించబడింది. కొత్తబట్ట కథ ఆంగ్లంలో వచ్చింది. సమకాలీన భారతీయ సాహిత్యం అనే సంస్థ 1992లో ఆత్మీయత కథను అపనాపన్ పేరుతో ప్రచురించింది. 1994లో ప్రశాంత్‌కుమార్ మహంతి ఇదే కథను ఒరియాలోకి అనువదించారు. ఆ తరువాత బెంగాలీలోకి కూడా తర్జుమా చేయబడింది. శిక్ష అనే నవల ఒరియా భాషలో వచ్చింది. తన సాహితీ జీవితంలో లెక్కకు మించిన అవార్డులు, రివార్డులు స్వీకరించాడు. మార్చి 14, 1990లో మద్రాసు తెలుగు అకాడమీ అవార్డు, 27 ఆగస్టు 2000లో ఢిల్లీ తెలుగు అకాడమీ, కూరెళ్ల ట్రస్టు పురస్కారం, బొబ్బిలి వారి విజ్ఞాన వర్ధని పురస్కారం ఇతని కీర్తికిరీటంలో కలికితురాయిల్లా నిలిచాయి.
రావూజీ నేతృత్వంలోని అమ్మ సంస్కృతి సంస్థాన్ ప్రదర్శించిన 93 నిరంతర నాటక ప్రదర్శనలకు ముద్దంశెట్టి ప్రత్యేక ఆహ్వానితుడు. విశాఖ సాహితి ఉపాధ్యక్షుడిగా సేవలందించాడు. ఇతడు తన డెబ్భై తొమ్మిదవ ఏట 12 మే 2005 న మరణించాడు. ముద్దంశెట్టి హనుమంతరావు నవలలు, పూర్తి సాహిత్యంపై ఏప్రిల్ 2001లో కె.పరిపూర్ణ అనే పరిశోధకురాలు పరిశోధన చేసి డాక్టరేట్ పొందింది.
ఇతడు తన సాహితీ జైత్రయాత్రను 1950 ప్రాంతంలో ప్రారంభించి కడ దాకా సాగించిన సాహితీ సేవలో 650 కథలు, 50 నవలలు, 20 రేడియో కథానికలు, 10 టెలీఫిల్ముల కథలు రచించాడు. 
ఇతని కథలు తెలుగు సంక్రాంతి, ఆంధ్రపత్రిక,రచన,ఆంధ్రజ్యోతి,ప్రియదత్త,సాహితి,ఆంధ్రప్రభ,యువ,ఉదయం, తెలుగు స్వతంత్ర,ఇండియా టుడే, ఈనాడు, ప్రతిభ, మందాకిని,ప్రగతి, విశాలాంధ్ర,చుక్కాని,స్వాతి,చతుర,జయశ్రీ, దేవదత్తం, సుప్రభాతం,జ్యోతి,వసుధ,స్నేహ,విపుల,పల్లకి,కానుక,జయమ్‌,సోవియట్ భూమి,కోకిల,జయకేతన,కళాసాగర్,ఆంధ్రప్రదేశ్,స్మిత,సూర్యప్రభ తదితర పత్రికలలో ప్రచురింపబడ్డాయి. వాటిలో కొన్ని కథలు:
అడపా రామకృష్ణ
అడపా రామకృష్ణ పేరుపొందిన కథారచయిత, కవి.
పెద్దింటి అశోక్ కుమార్
పెద్దింటి అశోక్ కుమార్ ( జననం: ఫిబ్రవరి 6, 1968 ) తెలంగాణా ప్రాంతానికి చెందిన ప్రసిద్ధ నవలా మరియు కథా రచయిత.
పెద్దింటి అశోక్ కుమార్ 1968 , ఫిబ్రవరి 6 న కరీంనగర్ జిల్లా, గంభీరావుపేట మండలం, భీముని మల్లారెడ్డిపేట గ్రామంలో జన్మించాడు. మల్లవ్వ, అంజయ్య ఇతని తల్లిదండ్రులు. ఇతడు ఇంటర్మీడియట్ గంభీరావుపేటలోను, బి.యస్సీ సిద్ధిపేటలోను ఎం.యస్సీ కాకతీయ విశ్వవిద్యాలయంలోను చదివాడు. ఇల్లంతకుంట మండలం, రామాజీపేట గ్రామంలో గణిత ఉపాధ్యాయుడిగా పనిచేస్తున్నాడు.
ఇతడు 1999లో రచనా వ్యాసంగం మొదలు పెట్టాడు. మొట్టమొదటి కథ ఆశ నిరాశ ఆశ. ఇంతవరకు 200కు పైగా కథలు, 6 నవలలు, 6 కథా సంపుటాలు ప్రకటించాడు. ఇతని నవల జిగిరి హింది,ఇంగ్లీష్,మరాటీ,ఒరియా,పంజాబీ,కన్నడ,మైథిలి,బెంగాలి,మొదలగు భారతీయభాషలలోనికి అనువదించబడింది. "దాగుడుమూత దండాకోర్" అనే సినిమాకు మాటలు వ్రాశాడు.6 నాటికలు వంద వరకు వ్యాసాలు రాసారు.
భార్గవి రావు
భార్గవి రావు(Bhargavi P Rao) రచయిత్రిగా, అనువాదకురాలిగా ప్రసిద్ధి చెందినవారు.
ఈమె బళ్లారిలో 1944, ఆగస్టు 14 న జన్మించారు. ఉస్మానియా విశ్వవిద్యాలయంలో ఆంగ్లభాషలో పరిశోధన చేసి డాక్టరేట్ పట్టా సంపాదించుకున్నారు. తరువాత హైదరాబాదులో కోఠీ మహిళా కళాశాలలోను, నిజాం కళాశాలలోను ఇంగ్లీషు లెక్చరర్‌గా పనిచేశారు. పదవీ విరమణ తరువాత పొట్టి శ్రీరాములు తెలుగు విశ్వవిద్యాలయంలో గౌరవ ప్రొఫెసర్‌గా నియమితులయ్యారు. ఈమె తిరుపతికి చెందిన ప్రభంజనరావును వివాహం చేసికొన్నారు. ఈమె మే 23, 2008వ తేదీన గుండెనొప్పితో మరణించారు.
ఈమె పలు రచనలను తెలుగు నుండి కన్నడకు, కన్నడ నుండి తెలుగులోనికి, తెలుగు నుండి ఇంగ్లీషులోనికి అనువాదం చేశారు. స్వంతంగా తెలుగు, ఇంగ్లీషు భాషలలో కథలు, కవిత్వం వ్రాశారు. పలు పురస్కారాలను పొందారు. Muse India అనే పత్రికకు వ్యవస్థాపక సంపాదకురాలిగా ఉన్నారు.
జయంతి భావనారాయణ
జయంతి భావనారాయణ తూర్పుగోదావరి జిల్లా, మోడేకుర్రు గ్రామంలో 1867లో ఒక పేద వైదిక బ్రాహ్మణ కుటుంబంలో జన్మించాడు. ఇతని తండ్రిపేరు రామయ్య. తల్లి పేరు వెంకమ్మ. స్వగ్రామంలో సంప్రదాయ విద్యను గడించి అమలాపురం పట్టణంలో మేనమామ వద్దకు చేరి ఆంగ్లవిద్యను నేర్చుకున్నాడు. మేనమామ వద్ద ఆంగ్లంతో పాటుగా సంగీతం, నాటకాలలో మెలకువలు నేర్చుకున్నాడు. ఇతడి చిన్నతనంలోనే తండ్రిని, మేనమామను పోగొట్టుకున్నాడు. బ్రతుకుతెరువు కోసం కాకినాడ వెళ్లి అక్కడ ఒక పాఠశాల స్థాపించి పిల్లలకు ఇంగ్లీషు చెప్పేవాడు. తరువాత కోగంటి నరసింహాచార్యులు నడిపే పాఠశాలలో తన పాఠశాలను విలీనం చేసి ఇద్దరూ కలిసి కష్టపడి స్కూలును వృద్ధిలోనికి తీసుకువచ్చారు. ఇతడు 1887లో చల్లా కామయ్య కుమార్తె శేషమ్మను వివాహం చేసుకున్నాడు. జయంతి భావనారాయణ అనేక నాటకాలను వ్రాసి దానిలో నటించేవాడు. నాటకాల కంపెనీతో తగాదా పడి కోర్టుకు వెళ్లవలసి రావడంతో 1890లో నాటకాలలో నటించడం మానివేశాడు. 1895లో పట్టభద్రుడై జగన్నాథపురం లోయర్ సెకండరీ పాఠశాలలో ఆంధ్రోపాధ్యాయుడిగా చేరాడు. తరువాతి కాలంలో ఇతడు పిఠాపురం మహరాజా కళాశాలలో పండితునిగా పనిచేశాడు. ఇతడు 1917లో పరమపదించాడు.
చిన్నాగిరిపల్లి
"చిన్నాగిరిపల్లి" కృష్ణా జిల్లా అగిరిపల్లి మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం ఉన్నాయి.
అగిరిపల్లె మండలం మొత్తంతో పాటు పట్టణ పరిధిలో ఉన్న ప్రాంతం కూడా సీఆర్‌డీఏ పరిధిలోకి వస్తుంది.
సముద్రమట్టానికి 24 మీ.ఎత్తు. 
నూజివీడు, హనుమాన్ జంక్షన్, విజయవాడ, ఏలూరు. 
గన్నవరం, బాపులపాడు, మైలవరం, నూజివీడు
నూజివీడు, గన్నవరం నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 28 కి.మీ
జిల్లా పరిషత్తు ఉన్నత పాఠశాల, సూరవరం.
చుక్కపల్లి ఉన్నత పాఠశాల, అగిరిపల్లి.
ఎస్.ఎఫ్.ఉన్నత పాఠశాల, వడ్లమాను. 
పాల ఉత్పత్తిదారుల పరస్పర సహాయ సహకార సంఘం.
ఈ గ్రామానికి చెందిన శ్రీ పామర్తి రామకోటేశ్వరరావు ప్రస్తుతం మచిలీపట్నం సమీపంలోని వాసవీ ఇంజనీరింగ్ కళాశాలలో ఆచార్యులుగా పనిచేయుచున్నారు. వీరికి ఆంధ్ర విశ్వవిద్యాలయం నుండి డాక్టరేట్ పట్టా లభించినది. ఒక వ్యక్తి స్వరం ఆధారంగా అతని ఐడెంటిటీని గుర్తించుటకు వీలుగా వీరు చేసిన పరిశోధనాంశానికి గాను, వీరికి ఈ డాక్టరేట్ పట్టా లభించినది. [1]
[1] ఈనాడు అమరావతి/నూజివీడు; 2017,ఆగష్టు-14; 2వపేజీ.
నందిరాజు చలపతిరావు
నందిరాజు చలపతిరావు ముద్రణారంగ నిపుణుడు, రచయిత, ప్రచురణకర్త.ఈయన సాహిత్య భూషణ బిరుదాంకితులు.
జానపద సాహిత్యానికి మూలముగా చెప్పుకొనే శ్రీ నందిరాజు చలపతిరావు గారి 1922 నాటి స్త్రీలపాటల పుస్తకం వ్రాసారు. 1897లో దీని మొదటిభాగం ప్రచురించారుట. 
1897 లో ఏలూరులో రాజా మంత్రిప్రగడ భుజంగరావు (పశ్చిమగోదావరి జిల్లా లక్కవరం యొక్క జమీందారు) ప్రారంభించిన "మంజువాణి" అనే జర్నల్ కు చలపతిరావు సహకారాన్నందించారు.
స్కూల్ ఆఫ్ ప్లానింగ్ అండ్ ఆర్కిటెక్చర్
స్కూల్ ఆఫ్ ప్లానింగ్ అండ్ ఆర్కటెక్చర్, విజయవాడ ("ఎస్పీయే విజయవాడ") విజయవాడలోనున్న ఉన్నత విద్యాసంస్థ. ఈ విద్యాసంస్థ "పట్టణ ప్రణాళిక" విషయమై ప్రత్యేక పరిశోధన, బోధన జరుపుతుంది. ఇలాంటి ప్రత్యేక విద్యాసంస్థలు మూడింటిలో ఇదొకటి. ఈ సంస్థలను మానవవనరుల అభివృద్ధి మంత్రిత్వ శాఖ నడుపుతుంది. 2008లో ఈ సంస్థకు స్వతంత్ర ప్రతిపత్తి అందింది. ఈ సంస్థ పూర్తి స్థాయిలో భారత ప్రభుత్వం ద్వారా నిధులు పొందుతుంది. ఇలా పనిచేస్తున్న ఇతర సంస్థలు - భోపాల్ మరియు ఢిల్లీలో ఉన్నాయి.
బ్రాండ్
బ్రాండ్ (ఆంగ్లం:) అనగా ఒక వర్తకుని ఉత్పత్తిని, ఇతర ఉత్పత్తులతో ప్రత్యేకించి చూపే ఒక పేరు, పదసమూహం, లేదా ఇతర లక్షణం. బ్రాండ్ లు వ్యాపారంలో, విపణీకరణలో మరియు ప్రకటనలలో వాడుతారు. పాశ్చాత్య దేశాలలో పూర్వం తమ పశుసంపదని ఇతరుల పశుసంపద నుండి వేరు చేయటానికి వాటి పై ముద్రలు వేసుకొనేవారు. దీనినే లైవ్ స్టాక్ బ్రాండింగ్ అంటారు. ఇదే విపణీకరణలో బ్రాండింగ్ అయినది.
గణక శాస్త్రం ప్రకారం బ్రాండ్ అనేది సంస్థకు కంటికి కనిపించని సొత్తు అయిననూ, దాని యొక్క బ్యాలెన్స్ షీట్ పై మాత్రం బ్రాండ్ చాలా విలువైనది. బ్రాండ్ యొక్క వాటాదారుని విలువ పెంపొందిస్తూ ఉండటానికి బ్రాండ్ స్వంతదారులు నిత్యం కృషి చేస్తూ ఉంటారు. ఒక బ్రాండ్ కు విలువ కట్టటం (అనగా ధన రూపేణా దాని విలువను నిర్వచించటం) నిర్వహణలో ఒకానొక సాంకేతికాంశం. బ్రాండ్ కు విలువ కట్టే ఈ ప్రక్రియ విపణీకరణ పెట్టుబడులను నిర్వహించటానికి, వాటాదారుని విలువ పెంచటానికి ఉపయోగపడుతుంది. సంస్థ యొక్క బ్యాలెన్స్ షీట్ పైన అది సొంతం చేసుకొన్న బ్రాండ్ లు మాత్రమే కనిపిస్తాయి. బ్రాండ్ లను బ్యాలెన్స్ షీట్ పై చేర్చే సంస్థ ఆ బ్రాండ్ లను సుదీర్ఘకాలం కొనసాగించే, వాటి విలువలను నిర్వహించే ప్రణాళికలో ఉన్నదని తెలుపుతాయి.
భారతదేశంలో వాడుకలో లేకున్ననూ, పాశ్చాత్య దేశాలలో మోటారు వాహనాల బ్రాండ్ లను మర్క్వీ (Marque) లేదా మేక్ (Make) అని వ్యవహరిస్తారు. ఒక ఉత్పత్తి, సేవ లేదా వ్యాపారానికే పరిమితం కాకుండా బ్రాండ్లు నైరూప్యంగా కూడా ఉండవచ్చును. ఉదా: రొమ్ము క్యాన్సర్ పై అవగాహన లేదా పర్యావరణ పరిరక్షణ.
సాధారణంగా బ్రాండ్ ఒక లోగోతో సూచింపబడుతుంది.
పురాతన జర్మను భాష ప్రకారం "brandr" అనగా కాల్చటం. అప్పట్లో ఉత్పత్తిదారులు వారి ఉత్పత్తుల గుర్తింపుకై వాటి పైన కాల్చిన ముద్రలు వేసేవారు.
భారతదేశంలో వైదిక కాలం నుండే బ్రాండ్ ల ఉపయోగం ఉంది. ఇక్కడే మూలికలచే తయారు చేయబడ్డ లేహ్యం, చ్యవన్ ప్రాశ్ బ్రాండ్ తో విపణీకరణ చేయబడింది. ఆరావళి పర్వత శ్రేణులలో ఉన్న ధోసి పర్వతం పై చ్యవనుడు ఈ లేహ్యాన్ని ఆరోగ్యాన్ని పెంపొందించేందుకు తయారు చేశాడు.
దేశవిదేశాలలో బ్రాండ్ ఆయా స్థానిక స్థితిగతులను బట్టి విస్తరించింది. ప్యాకింగ్ చేయబడే సమయం నుండి బ్రాండింగ్ ఉన్నదని తెలుపవచ్చును. ఒక దేశపు వస్తువులు మరొక దేశానికి ఎగుమతి చేసేటప్పుడు తయారీదారు వారి బ్రాండునో, లోగోనో, ఇతర చిహ్నాలనో పీపాలపై ఏదో ఒక విధంగా వేసేవారు.
పారిశ్రామిక విప్లవం సమయంలో స్థాపించబడ్డ ఫ్యాక్టరీలు తాము చేసే అధికోత్పత్తిని విస్తృత విపణులలో విక్రయించటానికి, అంతకు మునుపు కేవలం స్థానిక ఉత్పత్తులను ఉపయోగించే వినియోగదారులను ఆకర్షించటానికి బ్రాండ్ ఉపయోగపడేది. పియర్స్ సబ్బు, కోకా కోలా, క్వేకర్ ఓట్స్, కెల్లాగ్స్ వంటివి ఆనాటి నుండె బ్రాండింగ్ మొదలు పెట్టాయి.
1900 ప్రాంతంలో జేమ్స్ వాల్టర్ థాంప్సన్ మొట్టమొదటి సారిగా ఒక వాణిజ్య ప్రకటన ఎలా ఉండాలి అనేది ప్రకటించాడు. ఇప్పటి బ్రాండింగ్ కు సంబంధించిన అప్పటి వాణిజ్యపరమైన విశ్లేషణగా దీనిని పరిగణించవచ్చును. అతి వేగంగా సంస్థలన్నీ ఉపశీర్షికలతో, చిహ్నాలతో, చిరు ధ్వనులతో రేడియో మరియు టీవీలపై ప్రకటనలు చేయటం ప్రారంభించారు. 1940 నాటికి ఉత్పత్తిదారులు వినియోగదారులకు బ్రాండ్ లతో సంబంధబాంధవ్యాలు ఎలా ఏర్పడుతున్నాయో, వీటికి సాంఘిక, మానసిక మరియు నృశాస్త్ర నేపథ్యాలను ఎలా ఆపాదించవచ్చునో గుర్తించటం ప్రారంభించాయి.
తయారీదారులు తొందరలోనే వారి వారి బ్రాండ్ల వ్యక్తిత్వాలకు యౌవనం, సరదా, విలాసాలను జోడించటం నేర్చుకొన్నాయి. వినియోగదారులు ఉత్పత్తికి బదులుగా బ్రాండును కొనే ఈ నాటి బ్రాండింగ్ కు ఇదే పునాది. ఈ ధోరణిని ఇప్పటి నిర్వాహక శాస్త్రంలో బ్రాండ్ విలువ (Brand Value) మరియు బ్రాండ్ ధర్మము (Brand Equity) గా కొలుస్తున్నారు.
జయంతి గంగన్న
జయంతి గంగన్న శ్రీకాకుళంలో 1884లో సూర్యనారాయణ, సూరమ్మ దంపతులకు జన్మించాడు. ఇతడు మెట్రిక్యులేషన్ శ్రీకాకుళంలో ముగించి రాజమండ్రిలో ఉపాధ్యాయ శిక్షణ పొందాడు. ఇతడు తన 11వ యేట 5యేళ్ల వయసు వున్న సత్యనారాయణమ్మను వివాహం చేసుకున్నాడు. ఇతనికి ఎం.ఎ. చేయాలని కోరిక ఉండేది. కానీ ఇతని జాతీయ భావాల కారణంగా కళాశాల ప్రిన్సిపాల్ మార్క్ హంటర్ ఇతని దరఖాస్తును తిరస్కరించాడు. దానితో రాజమహేంద్రవరంలోని వీరేశలింగం ఆస్తికోన్నత పాఠశాలలో ఉపాధ్యాయునిగా చేరి ఆ తరువాత ప్రధానోపాధ్యాయుడిగా పనిచేశాడు. నవల రచయిత కొవ్వలి లక్ష్మీనరసింహారావు ఇతని శిష్యుడు. బొబ్బిలిరాజా తన సంస్థానంలో ఒక పాఠశాలను నడపవలసిందిగా ఇతడిని కోరగా తిరస్కరించాడు. అలాగే ఆంగ్లేయ ప్రభుత్వం ఎన్నో అవకాశాలను ఎరచూపినా వాటిని తిరస్కరించాడు. ఇతడు ఎన్నో రచనలు, కావ్యాలు వ్రాశాడు. వాటిలో హరిశ్చంద్రోపాఖ్యానము, సుమబాల అను చాళుక్య చోళ సమ్మేళనోదంతము, కంఠమాల, నీతి సూచనలు, ఎన్నో పాఠ్యపుస్తకాలు ఉన్నాయి. ఇతనికి జానపద సాహిత్యం అంటే ఎంతో మక్కువ. ఎన్నో జానపద గేయాలు వ్రాశాడు. వాటిలో ప్రాచుర్యం పొందిన "అయ్యో కొయ్యోడా", "విలాపము" మొదలైనవి ఉన్నాయి. ఇతడు భలే పెళ్లి అనే సినిమాలో నటించాడు. 1903లో ఒక లిఖిత పత్రికను నడిపాడు. ఇతడు 1962లో మరణించాడు.
బేరియం క్రోమేట్
బేరియం క్రోమేట్ ఒక బేరియం సమ్మేళనం. ఇది ఒక అకర్బన రసాయనిక సమ్మేళనం.
ఈ సమ్మేళనం యొక్క IUPAC నామం బేరియం టెట్రా అక్సో క్రోమేట్ (IV).ఈ సమ్మేళనం పసుపు వర్ణంలో ఉంది, ఇసుక వలె పొడిగా ఉండును.ఈ సమ్మేళనం యొక్క ఫార్ములా BaCrO.బేరియం క్రోమేట్ ఆక్సీకరణ కారకంగా పనిచేయును.బేరియం క్రోమేట్ ను వేడి చేసిన, బేరియం ఆయనుల విడుదల కారణంగా ఆకుపచ్చ రంగు జ్వాలను వెలువరించును .
బేరియం క్రోమేట్ యొక్క మొలారు (అణు ) భారం 253.37గ్రాములు/మోల్.సాంద్రత 4.498 గ్రాములు/ సెం.మీ.ద్రవీభవన స్థానం 210 °C (410 °F; 483K).ఈ సమ్మేళనం నీటిలో అంతగా కరగదు.20 °C వద్ద 100 మి.లీ నీటిలో 0.2775 మి.గ్రాముల బేరియం క్రోమేట్ కరుగుతుంది. కాని బలమైన ఆమ్లాలలో బేరియం క్రోమేట్ కరగుతుంది.
సహజసిద్ధంగా ఏర్పడిన బేరియం క్రోమేట్ మొదట జోర్డాన్ దేశంలో గుర్తించారు. శిలలపై ఏర్పడిన బ్రౌన్ రంగు ఈ స్పటిక రూపంలో ఉన్న ఈ పదార్థానికి హేస్‌మైట్ అని జోర్డాన్ సామ్ర్యాజ్యం పేరును నిర్ధారించారు.
ఈ హేస్‌మైట్ స్పటీకాలు పసుపు-బ్రౌన్ రంగు మొదలుకొని ఆకుపచ్చిని-బ్రౌన్ రంగు కలిగి, ఒకమిల్లి మీటరు పొడవు ఉండును.
ఈ హేస్‌మైట్ స్పటికాలు కేవలం బేరియం క్రోమేట్ ను మాత్రమే కాకుండగా, కొద్ది పరిమాణంలో సల్ఫర్ మూలకాన్ని కుడా కలిగి ఉండును.హెస్‌మైట్ లో సల్ఫర్ మలినంగా ఉన్న నిష్పత్తిని బట్టి స్పటికాలరంగు ముదురు వర్ణం నుండి లేత వర్ణం సంతరించుకుని ఉండును.
పొటాషియం క్రోమేట్ ను బేరియం హైడ్రోక్సైడ్ లేదా బేరియం సల్ఫేట్ (barium sulphate) తో రసాయనిక చర్యకు లోను కావించడం వలన ఉత్పత్తి చెయ్య వచ్చును.
ప్రత్యన్యామయంగా బేరియం క్లోరైడ్, సోడియం క్రోమేట్ మధ్య అంతర చర్యవలనను ఉత్పత్తి చెయ్యవచ్చును. ఈ చర్యలో అవక్షేపంగా ఏర్పడిన బేరియం క్రోమేట్ ను నీటితో శుభ్రంగా కడిగి/శుద్ధి చేసి, వడబోసి తరువాత ఆరబెట్టి, నిల్వ చెయ్యుదురు. ఇది నీటిలో కరుగదు.కాని ఆమ్లంలలో కరుగుతుంది.
K = [Ba][CrO] = 2.1 x 10
సోడియం అజైడ్ సమక్షములో బేరియం క్రోమేట్ సమ్మేళనం బేరియం హైడ్రోక్సైడ్ తో చర్య జరపడం వలన బేరియం క్రోమేట్ (V) ఏర్పడును.
బేరియం క్రోమేట్‌ను పలు రకాలుగా ఉపయోగిస్తారు.తరచుగా క్రోమియం అయాను వాహకం (carrier) గా ఉపయోగిస్తారు.క్రోమియం ఎలక్ట్రో^ప్లేటింగులో బాత్ లోని సల్ఫెటును తొలగించుటకై స్కావెంజరుగా ఉపయోగిస్తారు.బేరియం క్రోమేట్ ఒక ఆక్సీకరణ కారకం బాణసంచు (టపాసులు తదితరాలు) యొక్క మండే వేగాన్ని మోడిఫై చేస్తుంది.బేరియం క్రోమేట్ ను రంగుల (paints ) తయారిలో కూడా ఉపయోగిస్తారు.రంగులలో లెడ్ సల్ఫేట్ తో కలిపినా బేరియం క్రోమేట్ రంగులకుకు నిమ్మపసుపు వర్ణాన్ని కల్గిస్తుంది.
బేరియం క్రోమేట్ విషకారక పదార్థం .బేరియం క్లోరేట్ ను పుడిగా మార్చునప్పుడు ఏర్పడిన ధూళిని పిలచిన కాన్సరు వచ్చే అవకాశముంది
అమ్మోనియం క్లోరైడ్
అమ్మోనియం క్లోరైడ్ అనునది ఒక రసాయన సమ్మేళన పదార్థం. ఇది ఒక ఆకర్బన సమ్మేళన పదార్థం .
దీని యొక్క రసాయనిక సంకేతపదం NHCl. అమ్మోనియం, మరియు క్లోరిన్ మూలకాల సంయోగం వలన ఈ సమ్మేళన పదార్థం ఏర్పడినది. ఇది తెల్లని ఘన స్పటిక రూపలవణం. ఈ సమ్మేళనం నీటిలో అతిత్వరగా కరుగును. సజల అమ్మోనియం క్లోరైడ్ ద్రావణం కొద్దిగా ఆమ్ల లక్షణాలను కలిగి ఉండును. సహజసిద్ధంగా ఏర్పడిన ఖనిజ అమ్మోనియం క్లోరైడ్ ను సాల్ అమ్మోనియాక్ అని పిలుస్తారు. రాకాసి బొగ్గు నిల్వలపై స్వభావ సిద్దంగా ఏర్పడు ఈలవణము, రాకాసి బొగ్గు (coal) నుండి విడుదల అగు వాయువుల ఏర్పడును. కొన్ని రకాల అగ్ని పర్వతాల జ్వాలముఖి అంచుల వద్ద గుర్తించారు. కొన్నిరకాల మధురసాలలో మంచి సువాసనని ఇచ్చుటకు వాడెదరు. హైడ్రోక్లోరిక్ ఆమ్లం మరియు అమ్మోనియా వాయువు యొక్క రసాయనిక చర్య వలన అమ్మోనియం క్లోరైడ్ ఉత్పత్తి అగును.
సాల్వే విధానం (Solvay process) లో సోడియం కార్బోనేట్ ను ఉత్పత్తి చెయ్యునప్పుడు అమ్మోనియం క్లోరైడ్ కుడా ఏర్పడును.
ఈ సాల్వే విధానాన్ని అమ్మోనియం క్లోరైడ్ సమ్మేళనం ఉత్పత్తి చెయ్యుటకు మాత్రమే కాకుండా, పారిశ్రామిక ఉత్పత్తి పద్ధతులలో/ప్రక్రియలలో వెలువడు అమ్మోనియా పరిమాణాన్ని తగ్గించుటకై కూడా ఉపయోగిస్తారు. వ్యాపార పరంగా అమ్మోనియా (NH) వాయువును ఈథర్ హైడ్రోజన్ క్లోరైడ్ వాయువుతో లేదా హైడ్రోక్లోరిక్ ఆమ్లం (ద్రవ స్థితి) సమ్మేళనం /సంయోగం చెందించి అమ్మోనోయం క్లోరైడ్ ను ఉత్పత్తి చేయుదురు.
అమ్మోనియం క్లోరైడ్ ను వేడి చేసిన ఉత్పతనం (sublime) చెందుతుంది.
అమ్మోనియం క్లోరైడ్ బలమైన క్షారాలతో చర్య జరిపినప్పుడు అమ్మోనియం వాయువును విడుదల చేయును.
అదే విధంగా అధిక ఉష్ణోగ్రత వద్ద క్షార లోహ కార్బోనేట్ లతో రసాయనిక చర్య జరిపి అమ్మోనియా మరియు లోహ క్లోరైడు లను ఏర్పరచును.
5% (బరువు ప్రకారం) అమ్మోనియం క్లోరైడ్ యొక్క pH విలువ 4.6 నుండి 6.0 వరకు ఉండును. కొన్ని రసాయన పదార్థాలతో అమ్మోనియం క్లోరైడ్ జరుపు చర్యలు ఉష్ణ గ్రాహాక (endothermic) లక్షణాన్ని కలిగి ఉండును.
అమ్మోనియం క్లోరైను అధిక మొత్తంలో నత్రజని వనరుగా రసాయనిక ఎరువు లలో వాడుచున్నారు. ప్రపంచంలో ఉత్పత్తి అగు అమ్మోనియం క్లోరైడ్ లో 90 %ను రసాయనిక ఎరువులలో వాడుచున్నారు, ముఖ్యంగా ఆసియా దేశాలలో వరి మరియు గోధుమ సాగుచేయు ప్రాంతపు ఎరువులలో. 18శతాబ్ది కాలంలో బాణసంచు (pyrotechnics) తయారీలో ఉపయోగించేవారు. కాని కాలక్రమేనా దీనికన్నా సురక్షితమైన, తక్కువ చెమ్మ పిల్చే రసాయనాలను అమ్మోనియం క్లోరైడ్ కు బదులుగా వాడటం ప్రారంభించారు. కళాయి పూత/తగరపు పూత (tin coated), గాల్వనైజింగు, మరియు టంకం (solder) పనులలో స్రావకం (flux) గా ఉపయోగిస్తారు.
అమ్మోనియం క్లోరైడ్ ను దగ్గు మందులలో expectorant గా ఉపయోగిస్తారు. తీవ్రమైన మెటబోలిక్ అల్కలోసిస్ చికిత్సలో అమ్మోనియం క్లోరైడ్ ను అసిడిఫైయింగు కారకంగా ఉపయోగిస్తారు. సాల్ అమోనియాక్ అను పిలువబడు అమ్మోనియం క్లోరైడ్ ను పలు దేశాలలో ఫుడ్ అడిటివ్ గా చేర్చెదరు. పశువుల దానాలో పోషక సప్లిమెంట్ గా వాడెదరు.
ప్రయోగశాల లలో ఉష్ణోగ్రతను తగ్గించుట కై కూలింగ్ బాత్ లలో అమ్మోనియం క్లోరైడ్ ను ఉపయోగిస్తారు. అమ్మోనియం క్లోరైడ్ ద్రవాన్ని అమ్మోనియాతో కలిపి బఫ్ఫర్ ద్రవము (buffer solutions) గా ఉపయోగిస్తారు.
జింకు-కార్బన్ విద్యుత్తు ఘటకాలలో (batteries) ఎలాక్ట్రోలైట్ గా ఉపయోగిస్తారు. శాంపోలలో, ప్లయ్ వుడ్ ను అతికించు జిగురులలో మరియు శుభ్రపరచు ద్రవ్యాలలో ఉపయోగిస్తారు. అమోనియం క్లోరైడ్ ను జౌళి పరిశ్రమలలో రంగుల అద్దకంలో (dyeing ), టాన్నింగ్ (tanning) తదితర ప్రక్రియల లలో వినియోగిస్తారు.
పరుచూరి రఘుబాబు స్మారక నాటక పరిషత్తు
ప్రముఖ రచయితలు, నటులైన పరుచూరి వెంకటేశ్వరరావు మరియు పరుచూరి గోపాలకృష్ణ 1989లో ఏర్పాటు చేసిన నాటక పరిషత్తే పరుచూరి రఘుబాబు స్మారక నాటక పరిషత్తు. పరుచూరి వేంకటేశ్వరరావు కుమారుడైన పరుచూరి రఘుబాబు బ్లడ్ కాన్సర్ తో చనిపోయాడు. పరుచూరి సోదరులు, రఘుబాబు పేరిట పరుచూరి రఘబాబు మెమో రియల్‌ ట్రస్టు ను ఏర్పాటు చేసి, ట్రస్టు ద్వారా వివిధ సామాజిక కార్యక్రమాలను నిర్వహిస్తున్నారు.
పరుచూరి రఘుబాబు ప్రేమ ఖైదీ చిత్రానికి కథానాయకుడిగా చేయాల్సివుంది. అంతకుముందు నాటకాలపై ఉన్న ఇంట్రెస్ట్‌తో ఓ నాటకం వేసి, ఆ తర్వాత సినిమా చేయాలని అనుకున్నాడు. కానీ నాటకం వేసే ప్రాంగణంలో బ్లడ్‌ కేన్స ర్‌తో చనిపోవడం జరిగింది. ఆయన కోరిక మేరకు ఈ నాటకోత్సవాలు జరపుతున్నారు. అందులో భాగంగా పరుచూరి రఘుబాబు స్మారక నాటక పరిషత్తు ద్వారా ప్రతి ఏటా నాటక పోటీలు నిర్వహించి, బహుమతులు అందజేస్తున్నారు.
పరుచూరి రఘుబాబు స్మారక నాటక పరిషత్తు - 2015
ప్రముఖ రచయితలు, నటులైన పరుచూరి వెంకటేశ్వరరావు మరియు పరుచూరి గోపాలకృష్ణ 1989లో ఏర్పాటు చేసిన నాటక పరిషత్తే పరుచూరి రఘుబాబు స్మారక నాటక పరిషత్తు. 2015 ఏప్రిల్‌ 27 నుంచి 30 వరకు హైదరాబాద్‌ లోని రవీంద్రభారతి లో, మే 1 నుంచి 5 వరకు వరకు గుంటూరు జిల్లా లోని పల్లెకోన గ్రామంలో అఖిల భారత రజతోత్సవ నాటక పోటీలు జరిగాయి.
రాజేంద్రప్రసాద్‌, తెలంగాణ ప్రభుత్వ సలహాదు కెవి. రమణాచారి, సుద్దాల అశోక్‌ తేజ, దర్శకుడు శంకర్‌, శ్రీకాంత్‌రెడ్డిల పాల్గొన్నారు. నాటకోత్సవాల ముగింపు కార్యక్రమానికి డా. సి.నారాయణరెడ్డి అధ్యక్షత వహించగా టి.సుబ్బరామిరెడ్డి ముఖ్యఅతిధులుగా పాల్గొని నటీనటులను సత్కరించారు. రంగస్థల నటులు, దర్శకులైన బి. విజయ ప్రకాష్ గారికి పరుచూరి రఘుబాబు రంగస్థల పురస్కారం అందజేశారు.
01.05.2015 నాడు సాయంత్రం 5 గం.లకు తెలుగు చలన చిత్ర నిర్మాతల మండలి వారి ఆర్థిక సహాయంతో పల్లెకోనలో నిర్మించిన ఆడిటోరియం ప్రారంభోత్సవం మరియు ప్రజానటుడు, స్వాతంత్ర్య సమరయోధడు అయిన కర్నాటి లక్ష్మీనరసయ్య గారికి పరుచూరి రఘుబాబు రంగస్థల పురస్కార కర్యక్రమం జరిగింది.
04.05.2015 నాడు రాత్రి 10 గం.లకు న్యా నిర్ణేతల జడ్జిమెంట్, విజేతల వివరాల ప్రకటన జరిగింది.
05.05.2015 నాడు సాయంత్రం గం. 6 ని.లకు జబర్దస్త్ కళాకారులచే కామొడిషో, రాత్రి గం. 8.30 ని.లకు స్వాతి సపరివార పత్రిక వ్యవస్థాపకులు వేమూరి బలరామ్ గారిచే తెలుగు నాటక రచయితల ప్రత్యేక సంచిక 'దృష్టి' ఆవిష్కరణ అనంతరం పరుచూరి రఘుబాబు స్మారక నాటక పరిషత్తు - 2015 విజేతలకు బహుమతుల ప్రదానోత్సవం జరిగింది.
ఉత్పల్ చటర్జీ
ఉత్పల్ చటర్జీ (జననం 13 జూలై 1964, భారతదేశం లో కలకత్తా నగరంలో) మాజీ భారత క్రికెట్ క్రీడాకారుడు. ఆయన ఎడమచేతి స్పిన్నర్ మరియు లో ఆర్డర్ బ్యాట్స్‌మన్. ఆయన భారతదేశంలోని కలకత్తా నగరంలో "కలకత్తా బాలుర పాఠశాల" లో ప్రాథమిక విద్యను పూర్తిచేశారు.
ఆయన బెంగాల్ క్రికెట్ జట్టులో ఆడారు. ఆయన 1955 లో భారతదేశ ఒన్ డే ఇంటర్నేషనల్ క్రికెట్ లో కూడా మూడుసార్లు ఆడారు.
ఆయన సెప్టెంబరు 4, 2008 నుండి బెంగాల్ క్రికెట్ టీం కు ముఖ్య కోచ్ గా ఉన్నారు.
ఒమర్ షరీఫ్
ఒమర్ షరీఫ్ ప్రముఖ హాలీవుడ్ నటుడు.లారెన్స్ ఆఫ్ అరేబియా, డాక్టర్ ఝివాగో వంటి సినిమాల్లో అద్భుతంగా నటించిన ఒమర్ షరీఫ్ అంతర్జాతీయంగా పేరు తెచ్చుకున్నారు. లారెన్స్ ఆఫ్ అరేబియాలో నటనకు ఆస్కార్ అవార్డుకు నామినేట్ అయిన ఒమర్ అదే సినిమాకు గోల్డెన్ గ్లోబ్ అవార్డును దక్కించుకున్నారు. నటనపై ఆసక్తితో లండన్‌లోని 'రాయల్ అకాడమీ ఆఫ్ డ్రమెటిక్ ఆర్ట్'లో నటనకు సంబంధించిన మెళకువలు నేర్చుకున్నారు. 1954లో 'సిర్రా ఫిల్-వాడి' అనే ఈజిప్టియన్ చిత్రంతో నటనా ప్రయాణాన్ని ప్రారంభించారు.
మెకన్నాస్ గోల్డ్, లారెన్స్ ఆఫ్ అరేబియా, డాక్టర్ జివాగో, ది టెన్ కమాండ్ మెంట్స్, ది మెమొరీస్ ఆఫ్ మిడ్ నైట్ లాంటి చిత్రాలతో దూసుకుపోయారు. దాదాపు 70 చిత్రాల్లో ఒమర్ నటించారు. ఇలా ఛాన్సులపై ఛాన్సులతో తీరికలేకుండా గడిపిన ఒమర్‌కు వెనక్కి తిరిగి చూసుకోవాల్సిన అవసరం రాలేదు. 
ఆయన ఈజిఫ్టు లోని అలెగ్జాండ్రియా నగరంలో ఏర్పిల్ 10 1932 న జన్మించారు. ఆయన నటనా ప్రస్థానం 1953 లో సిరా ఫి ఆల్-వది చిత్రంతో ప్రారంభమైంది. అతి కొద్దికాలంలోనే సుప్రసిద్ధ నటునిగా ప్రఖ్యాతి పొందారు. 1958లో హాలీవుడ్ గాయన అయిన అబ్దెల్ హలీం హఫీజ్ తో కలసి ఇరవై ఈజిఫ్టు చిత్రాలలో నతించారు. ఆమె సతీమణి అయిన ఈజిప్టు నటీమణి ఫాతెన్ హమామతో కలసి అనేక రొమాంటిక్ చిత్రాలలో నటించారు. 
ఆయన నటించిన మొట్టమొదటి ఆంగ్ల చిత్రం 'లారెన్స్‌ ఆఫ్‌ అరేబియా'. డేవిడ్‌ లీన్స్‌ నిర్మించిన దీనిలో షరీఫ్‌ ఆలీ పాత్రను ఒమర్‌ పోషించాడు. తన నటనా వైదుష్యంతో ఆస్కార్‌ నామినేషన్‌కు ఉత్తమ సహాయ నటునిగా నామినేట్‌ అయ్యాడు. దీనితోపాటే గోల్డెన్‌ గ్లోబ్‌ అవార్డును సైతం దక్కించుకున్నాడు. అద్భుతమైన యీ పాత్ర అనంతరం ఆయన రకరకాలైన పాత్రలకు జీవం పోశాడు. బిహౌల్డ్‌ ఏ పాలి హార్స్‌లో (1964) స్పానిష్‌ మతబోధకునిగా, చెంఘిజ్‌ఖాన్‌లో (1965) మంగోలియన్‌ విజేతగా, అదే ఏడాది బోరిస్‌ పాస్టర్‌నాక్‌ రచించిన నవల డాక్టర్‌ జివాగోలో ప్రధాన పాత్రధారిగా ఆయన నటించాడు. 
ఆ తరువాత ది నైట్‌ ఆఫ్‌ జనరల్స్‌లో జర్మన్‌ సైనికాధికారిగా, మేయర్‌లింగ్‌లో ఆస్ట్రియా యువరాజు రుడాల్ప్‌గా, చె గువేరాలో చే పాత్రను, ఫన్నీ గర్ల్‌లో ఫన్నీ బ్రిస్‌ భర్తగా నటించడం ద్వారా ఆయన ఎంతో ప్రఖ్యాతి పొందాడు.
2003లో ఫ్రెంచ్‌ భాషా చిత్రంలో పోషించిన ఒక పాత్ర ఆయనకు ఎంతో పేరును సంపాదించి పెట్టింది. 1932లో పుట్టినది మొదలు 1965లో ఐరోపాకు వెళ్ళేవరకు ఓమర్‌ షరీఫ్‌ తన మాతృదేశమైన ఈజిప్టులోనే గడిపాడు. ఈజిప్టు చిత్రనటి ఫాటెన్‌ హమామాను వివాహమాడేటందుకై 1955లో ఓమర్‌ షరీఫ్‌ ఇస్లాంను స్వీకరించాడు. 1957లో ఈ దంపతులకు పుత్రుడు కలిగాడు. పేరు తారిక్‌ ఎల్‌-షరీఫ్‌. ఎనిమిదేళ్ళ వయసులో డాక్టర్‌ జివాగో చిత్రంలో యూరి పాత్రలో నటించాడు. 1966లో యీ దంపతులు వేరుపడ్డారు. 1974లో వివాహ బంధం తెగిపోయింది. షరీఫ్‌ మరలా వివాహం చేసుకోలేదు. 2010లో హల్‌ విశ్వవిద్యాలయం ఓమర్‌కు గౌరవ పట్టాను ప్రదానం చేసింది.
పాలడుగు వెంకట్రావు
పాలడుగు వెంకట్రావు భారత జాతీయ కాంగ్రెస్ రాజకీయనాయకుడు. ఆంధ్రప్రదేశ్ అసెంబ్లీలో కాంగ్రెస్ ఎమ్మెల్సీగా వ్యవహరించారు.రెండు సార్లు నూజివీడు ఎమ్మెల్యేగా పనిచేసారు.
పాలడుగు వెంకట్రావు 1940 నవంబర్ 11న కృష్ణా జిల్లా మునలూరు మండలం గోగులంపాడులో జన్మించారు. తండ్రి వామపక్ష భావాలు కలిగి ఉన్నా వెంకట్రావు మాత్రం కాంగ్రెస్ వైపే ఆకర్షితులయ్యారు. 1968లో యువజన కాంగ్రెస్లో చేరడంతో ఆయన రాజకీయప్రస్థానం ప్రారంభమైంది. 1972లో ఎమ్మెల్సీగా ఎన్నికైన ఆయన ఆరేళ్లపాటు ఆ పదవిలో కొనసాగారు. 1978లో నూజివీడు నియోజకవర్గం నుంచి మొదటిసారి ఎమ్మెల్యేగా ఎన్నికైన పాలడుగు అంజయ్య కేబినెట్లో గ్రామీణాభివృద్ధిశాఖ మంత్రిగా పనిచేశారు. అయితే ఆ మరుసటి ఎన్నికల్లో ఓటమి పాలయ్యారు. 1989లో మళ్లీ నూజివీడు నుంచి నియోజకవర్గం నుంచి ఎమ్మెల్యేగా ఎన్నికైన ఆయన నేదురుమల్లి జనార్ధనరెడ్డి కేబినెట్లో పౌరసరఫరాలమంత్రిగా పనిచేశారు. 2007 నుంచి ఆంధ్రప్రదేశ్ శాసనమండలిలో కాంగ్రెస్ ఎమ్మెల్సీగా కొనసాగుతున్నారు.
కాంగ్రెస్ లో ఉన్న కొద్దిమంది సోషలిష్టు నేతల్లో పాలడుగు వెంకట్రావు ఒకరు. స్వతహాగా పాలడుగు ధనవంతుడు, భూస్వామి అయినప్పటికీ ఆ దర్పం ప్రదర్శించకుండా సామన్య జీవితం గడిపేవాడు. ప్రజలకు సేవచేయటంలోనే అసలైన ఆనందం ఉందని ఆస్తులను పక్కనబెట్టేశాడు. సోషలిస్టు విధానాలు పాటించే పాలడుగు పిల్లలను కూడా వద్దనుకుని జీవితాన్ని ప్రజలకు అంకితం చేశారు. తన ఆస్తులు కూడా ప్రజలకే చెందేలా వ్యవహరించారు. ఇలాంటి మంచి మనిషి మరణం పట్ల కాంగ్రెస్ నేతలు విచారం వ్యక్తం చేశారు. –
పాలడుగు వెంకట్రావు గారు "నాటి త్యాగం-నేటి స్వార్థం- రేపటి?" అనే పేరిట ఓ పుస్తకాన్ని రాశారు. ఉక్కు మనిషి కాకాని వెంకటరత్నం అడుగుజాడల్లో నడిచిన నిజమైన శిష్యుడు పాలడుగు. అంతేకాదు, నైతిక విలువలను, నీతి నిజాయితీలను తన జీవితంలో ఆచరించి చూపిన వ్యక్తిగా చరిత్రలో నిలిచిపోతారాయన. పాలడుగు విప్లవకారుడు కాకపోయినా విప్లవాభిమాని, పేదలకు భూ పంపిణీ చేయాలని ఎన్నో పోరాటాలు చేసిన పోరాటయోధుడనే చెప్పొచ్చు..
పాలడుగు వెంకట్రావు ఆయన నివాస గృహాన్ని ఆంధ్రప్రదేశ్ హార్టికల్చర్ విశ్వవిద్యాలయానికి "రైతు సేవా కేంద్రం" (కిసాన్ భవన్) స్థాపించుటకు జనవరి 20 2009 న దానం చేసారు. ఆయన ఈ కిసాన్ భవనాన్ని (వ్యవసాయ పరిశోధనా కేంద్రం) ఆయన తల్లిదండ్రులైన పాలడుగు లక్ష్మయ్య మరియు నాగరత్నమ్మ గార్ల కిసాన్ భవనంగా నామకరణం చేసారు.దీనిని పార్లమెంటు సభ్యులు సచిన్ పైలట్ ప్రారంభించారు.
ఆయన కేన్సర్ వ్యాధితో బాధపడుతూ 2015 జనవరి 19 న కన్నుమూసారు.
• పాలడుగు ఇక లేరు
అమ్మోనియం క్రోమేట్
అమ్మోనియం క్రోమేట్ ఒక రసాయనిక సమ్మేళన పదార్థం.
అమ్మోనియం క్రోమేట్ ఒక ఆకర్బన సమ్మేళనందీని యొక్క రసాయన సంకేతం (NH) 2CrO. ఇది పసుపు వర్ణంలో స్పటిక రూపంలో లభ్యమైయే ఘన పదార్థం. అమ్మోనియం హైడ్రోక్సైడ్ మరియు అమ్మోనియం డైక్రోమేట్ లసంయోగంవలన అమ్మోనియం క్రోమేట్ పదార్థం ఏర్పడుతుంది. ఇది నీటిలోలోకరుగుతుంది. సమ్మేళనం యొక్క అణు భారం 152.07 గ్రాములు/మోల్. సాంద్రత 1.9 గ్రాములు/సెం.మీ.ద్రవీభవన స్థానం 185 °C (365 °F; 458 K) .నీటి ఉష్ణోగ్రత పెరిగే కొలది ఈసమ్మేళనము నీటిలో కరుగు ద్రావణియత పెరుగుతుంది.
పోటో గ్రఫిలో జెలటిన్ కోటింగ్ లో సేన్సిటిజర్‌గా వాడెదరు. అమ్మోనియం క్రోమేట్ ను పోతోగ్రఫిలో, జౌళి ముద్రణలో ఉన్నిమీద రంగుల అద్దకంలో వాడెదరు. అలాగే ప్రయోగ మరియు పరిశోధనశాలలో ప్రయోగశాల రసాయనంగా, ఉత్పేరకంగా, క్షయికరణ నిరోధినిగా ఉపయోగిస్తారు.ముఖ్యంగా ప్రయోగశాలలో గుణాత్మక విశ్లేషణలో ఉపయోగిస్తారు.
ఈ సమ్మేళనం విష స్వభావమున్న సమ్మేళనం. చర్మం, కళ్ళు, శ్వాసనాళకోశాల మీద, మ్యూకస్ పొరల మీద ఇరిటేసన్ కలిగిస్తుంది. ఇది క్యాన్సర్ కారకం కూడా. దేహకండారాలమీద లివరు మరియు మూత్రపిండాల మీద కూడా దుష్పలితాలను కలిగిస్తుంది.
వర్మ (పేరు)
వర్మ అనునది ధర్మసింధు అను సాహిత్యం ప్రకారం సనాతన క్షత్రియ కులాల్లో పేర్ల చివర ఉండే గౌరవ నామము. ఈ పదమునకు అర్ధము డాలు (Shield) లేక రక్షణ. వెర్మ, బర్మన్ అనునవి వర్మ యొక్క ఇతర రూపాలు. ఆధునిక యుగంలో వర్మ అను నామము ఒరిస్సా బ్రాహ్మణులు, మరియూ ఇతర కులాలవారు కూడా తమ పేర్లకు చేర్చుకోవడం జరుగుచున్నది .
ఫిన్నీ భాషలో వర్మ అనగా నమ్మకం అని అర్ధము. ఫిన్ లాండ్ దేశంలో వర్మ అను పదం 20 వ శతాబ్దంలో వాడుకలోకి వచ్చింది. ఆ దేశ ప్రజలు ఆగస్టు 23 న నామధేయ దినోత్సవం జరుపుకుంటారు . Møre og Romsdal అను నార్వే దేశంలో వర్మ అను గ్రామము కూడా ఉంది.
కేరళ రాష్ట్రంలో వర్మ అను నామాన్ని ట్రావన్ కోర్ రాజవంశస్తులు, మరియు కొచ్చిన్ రాజవంశస్తులు పెట్టుకుంటారు. చారిత్రాత్మకంగా వర్మ అను నామాన్ని ఎక్కువగా రాజపుత్రులు, ఆంధ్ర క్షత్రియులు భట్టు రాజులు వంటి క్షత్రియ కులాలవారు ధరించుకుంటారు. వర్మ అను నామాన్ని క్షత్రియేతర కులాలకు చెందిన వీరులకు, ఉద్యమకారులకు కూడా బిరుదుగా ఇచ్చేవారు. తెలంగాణా రాష్ట్రంలోని దళిత ఉద్యమ పితామహుడైన భాగ్యరెడ్డి వర్మ (1888 - 1950) దీనికి ఉదాహరణ.
ఇటీవల ఆర్య క్షత్రియులు,వడ్డేరులు, అగ్నికుల క్షత్రియులు, వెలమ వంటి సామాజిక వర్గాలవారు, మరియు దళిత వర్గాలవారు కూడా వర్మ అను నామాన్ని ధరించుకోవడం జరుగుచున్నది .
మట్టి మెకోనెన్
మట్టి మెకోనెన్ (ఏప్రిల్ 16 1952 - జూన్ 26 2015) మొబైల్ కమ్యూనికేషన్స్ రంగంలో సాంకేతిక నిపుణుడు. ఆయన నోకియా నెట్ వర్క్ మరియు టెలి ఫిన్‌లాండ్ వంటి సంస్థలలో పనిచేసారు. మెకోనెన్ మొబైల్ నెట్‌వర్క్ ద్వారా ఎస్.ఎం.ఎస్ పంపే ఆలోచనను అభివృద్ధి చేసారు. టెక్స్ట్ మెసేజ్ ఆవిర్భావంలో కీలక భూమిక పోషించి ఎస్ఎంఎస్ పితామహుడిగా గుర్తింపుతెచ్చుకున్నారు. ఎస్.ఎం.ఎస్. అభివృద్ధికి కీలక కృషి చేసినందుకుగానూ 2008 లో మెకానెన్ "ద ఎకనమిస్తు" ఇన్నోవేషన్ అవార్డును పొందారు.
కొన్ని ఆధారాల ప్రకారం మెకానెన్ జన్మించారు. ఆయన 1976లో ఓలూ టెక్నికల్ కళాశాల నుండి ఎలక్ట్రికల్ ఇంజనీరుగా పట్టభద్రుడైనాడు. ఆయన టెలికం మరియు పోస్టల్ ఏజన్సీలో సిస్టం ఇంజనీరు,వైర్‌లెస్ కమ్యూనికేషన్స్ అభివృద్ధి వంటి శాఖలలో పనిచేసారు (1976–1983). ఆయన PTL జ్య్ 1984 నుండి 1988 వరకు ఉపాధ్యక్షునిగా ఉన్నారు. అదే కాలంలో జి.ఎస్.ఎం. టెక్నాలజీ అభివృద్ధి చేయు కార్యక్రమంలో నిమగ్నమైనారు. ఆయన 1989 వరకు మొబైల్ కమ్యూనికేషన్స్ యూనిట్ కు అధ్యక్షులుగా ఉన్నారు. ఆ సంస్థ ఆ తదుపరి టెలి ఫిన్‌లాండ్ గా పేరు మార్చుకుంది. ఆయన 1995-2000 వరకు మొబైల్ కమ్యూనికేషన్స్ గ్రూపుకు ఉపాధ్యక్షునిగా తన సేవలనందించారు. 2000లో ఆయన మొబైల్ ఇంటర్నెట్ ఆపరేటర్ యూనిట్ కు అధ్యక్షులు మరియు బోర్డు మెంబరుగా ఉన్నారు. ఆ సంస్థ సొనేరాగా నామం మార్చుకుంది.
2000 నవంబరులో మెకోణెన్ నోకియా నెట్‌వర్క్స్ ప్రొఫెషనల్ సర్వీసెస్ లో విభాగాధిపతిగా చేరారు. ఆ తరువాత ఆయన ఫిబ్రవరి 1 2003 న పిన్నెట్ ఓయే సంస్థకు సి.యి.ఓగా చేరారు. a position which he held until 31 October 2005.
2006 ప్రారంభంలో ఆయన టియేతో-ఎక్ష్ మరియు పి.ఆర్ ఏజన్సీ ఎవియా సంస్థలకు బోర్డు మెంబరుగా తన సేవలనందించారు.
అమ్మోనియం క్లోరేట్
అమ్మోనియం క్లోరేట్ ఒక రసాయనిక సమ్మేళనం..
అమ్మోనియం క్లోరేట్ ఒక ఆకర్బన సమ్మేళనపదార్థం. రంగులేని చిన్న స్పటిక రూపంలో ఉండును. ఇది నీటిలో సులభంగా , త్వరితంగా కరుగు స్వభావాన్ని కలిగి యున్నది. ఈ సమ్మేళనం బలమైనఆక్సీకరణ పదార్థం. అమ్మోనియంక్లోరేట్ సజల ఆల్కహాల్ లో స్వల్పంగా కరుగుతుంది. కాని గాఢ ఆల్కహాల్ లో కరుగదు. అమ్మోనియం క్లోరేట్ బలమైన ఆక్సికరణి కావున దిని ఎటువంటి పరిస్థితి లోను మండే పదార్థాలతో కలిపి నిల్వ ఉంచరాదు.
అమ్మోనియం క్లోరేట్ యొక్క రసాయనిక సంకేతం HClNO.ఈ సమ్మేళనపదార్థం యొక్క సాంద్రత 2.42 గ్రాములు/సెం.మీ.ఈ సమ్మేళన పదార్థం యొక్క అణుభారం101.49 గ్రాములు/. మోల్. ద్రవీభవన స్థానం102 °C
క్లోరిక్‌ ఆమ్లాన్ని అమ్మోనియా లేదా అమ్మోనియం కార్బోనేట్‌తో తటస్థింకరించడంవలన అమ్మోనియం క్లోరేట్ ఏర్పడును.
మరియు బేరియం,స్ట్రాన్షియం,లేదా కాల్షియం క్లోరేట్‌లను అమ్మోనియకార్బోనేట్ లేదా అమ్మోనియం సల్ఫేట్‌లతో చర్య జరిపించిన ఆయా మూలకాల కార్బొనేట్లులేదా సల్ఫేట్‌లు అవక్షేపంగా ఏర్పడగా,అమ్మోనియం క్లోరేట్ ద్రవరూపంలో ఏర్పడును.అమ్మోనియం క్లోరేట్ సన్నని సూదులవంటి స్పటికాలుగారుపుదిద్దుకోనును.
బేరియం క్లోరెట్ ను అమ్మోనియం సల్ఫేట్ తో రసాయన చర్య జరిపించిన అమ్మోనియం క్లోరేట్+బేరియం సల్ఫేట్ మరియు నీరు ఏర్పడును.
కాల్షియం క్లోరెట్ ను అమ్మోనియం సల్ఫేట్ తో రసాయనిక చర్య జరిపించినను అమ్మోనియం క్లోరెట్ ఉత్పత్తి అగును.
వేడిచేసినప్పుడు 102C ఉష్ణోగ్రత వద్ద వియోగం చెందును. వియోగ ఫలితంగా నత్రజని,క్లోరిన్,మరియు ఆక్సిజన్ వాయువులు వెలువడును. అమ్మోనియం క్లోరేట్ బలమైన ఆక్సికరణి అయినప్పటికీ , స్థిరమైన అక్సికరణి అగుటచే ఇది కొన్ని సందర్భాలలో, గది ఉష్ణోగ్రత వద్దకూడా తీవ్రస్థాయిలో వియోగం చెందును. అమ్మోనియం క్లోరేట్ ద్రవాలు కుడా అస్థిరమైనవే.
దీనిని ప్రేలుడు పదార్థంగా(explosive),రసాయన పదార్థంగా,మరియు ఆక్సీకరణిగా ఉపయోగిస్తారు.
ఎ. విన్సెంట్
ఎ. విన్సెంట్ (14 జూన్ 1928 – 25 ఫిబ్రవరి 2015) సినిమా ఛాయాగ్రాహకుడు.కేరళకు చెందిన విన్సెంట్ తెలుగు, తమిళ్, మలయాళ భాషల చిత్రాలతో పాటు హిందీ చిత్రాలకు కూడా ఛాయగ్రాహకుడిగా వ్యవహరించారు. అలాగే, 30 చిత్రాలకు దర్శకత్వం వహించారు. ఆయన ఫిల్మ్‌ఫేర్ ఉత్తమ సినిమా ఛాయాగ్రాహకునిగా "ప్రేమ్‌నగర్" (1974) సినిమాకు అవార్డు అందుకున్నారు. ఆయన చివరి మలయాళం చిత్రం 1985లో విడుదలైన 3డి చిత్రం "పౌర్ణమి రావిల్"
విన్సెంట్ 1928 లో మద్రాసు ప్రెసిడెన్సీ లోని కాలికట్ లో జన్మించారు. ఆయన జెమిని స్టుడియోస్ కు అనుసంధానమైన ఛాయాగ్రాహకుడు కమల్ ఘోష్ వద్ద శిక్షణ పొందాడు. ఆయన తన ప్రస్థానాన్ని తమిళ సినిమాతో ప్రారంభించారు. ఆయన శివాజీ గణేషన్ నటించిన చిత్రం"ఉత్తమ పుత్తిరన్"తో ప్రసిద్ధుడైనాడు. ఆయన సి.వి.శ్రీధర్ తో కలసి "కళ్యాణ పరిసు", "నెంజిల్ ఆర్ ఆలయం", "కాధలిక్క నేరమిల్లై", "సుమైతాంగి" మరియు "దెన్ నిలవి" సినిమాలను చేసారు. అప్పుడు ఆయన మలయాళం మరియు తెలుగు చలనచిత్రాలలో మంచి విజయాలను సాధించారు. ఆయన హిందీ చలన చిత్రాలతో పాటు దక్షిణ భారతదేశంలో మంచి గుర్తింపును పొందారు. ఆ కాలంలో భారతీయ సినిమా ఛాయాగ్రాహకత్వం శైశవ దశలో ఉన్నప్పుడు ఆయన వివిధ ప్రదేశాలు మరియు కోణాలలో కెమేరాతో అనేక ప్రయోగాలు చేసాడు. అంతకు పూర్వం దక్షిణ భారతదేశంలోని చలన చిత్రాలలో లేనివిధంగా వినూత్నంగా ఛాయాగ్రాహకత్వం చేసారాయన. 2003 లో ఇండియన్ సొసైటీ ఆఫ్ సినిమాటోగ్రాఫెర్స్ ఆయనకు కె.కె.మహాజన్ మరియు వి.కె.మూర్తిలతో పాటు గౌరవ సభ్యత్వం యిచ్చారు.
ఆయన సుమారు 30 చిత్రాలకు దర్శకత్వం వహించారు. వీటిలో అధిక భాగం మలయాళ భాషా చిత్రాలే. ఆయన మొదటి సారి దర్శకత్వం వహించిన మలయాళ సినిమా 1965 లో విడుదలైన "భార్గవి నిలయం". ఇది మలయాళ సినిమా చరిత్రలో విజయాన్ని సాధించింది.
ఆయన ఫిబ్రవరి 25 2015 న తన 86 యేండ్ల వయస్సులో మరణించారు. ఆయన కుమారులు కూడా ఛాయాగ్రాహకులే. ఆయనకు ఒక కుమార్తె కూడా ఉంది.
1953లో 'చండీ రాణి' చిత్రానికి గెస్ట్ సినిమాటోగ్రాఫర్ గా చేశారు విన్సెంట్. పూర్తి స్థాయి సినిమాటోగ్రాఫర్ గా 'బ్రతుకు తెరువు', బక్త ప్రహ్లాద, అమర దీపం, పెళ్ళి కానుక, కుల గోత్రాలు, ప్రేమ నగర్, లేత మనసులు, అడవి రాముడు, నారీ నారీ నడుమ మురారి, మేజర్ చంద్రకాంత్, బొబ్బిలి సింహం, సాహస వీరుడు సాగరకన్య, అన్నమయ్య.. ఇలా వంద చిత్రాలకు పైగా విన్సెంట్ కెమెరా కనువిందు చేసింది. నలుపు-తెలుపు చిత్రాలు, రంగుల చిత్రాలకూ ఛాయాగ్రాహకుడిగా వ్యవహరించి, చిత్రసీమలో ఓ ప్రత్యేక స్థానాన్ని సంపాదించుకున్నారు.
ఆయన ఇద్దరు కుమారులు జయనన్ విన్సెంట్, అజయనన్ విన్సెంట్ కూడా తండ్రి బాటలో ఛాయాగ్రాహకులుగా మారారు. తండ్రికి తగ్గ తనయులు అనిపించుకున్నారు.
కె.సి.శివరామకృష్ణన్‌
కె.సి.శివరామకృష్ణన్‌ ఐ.ఎ.ఎస్.అధికారి మరియు ఆంధ్రప్రదేశ్‌ రాజధాని నిపుణుల కమిటీ ఛైర్మన్‌.
తమిళ నాడుకు చెందిన శివరామకృష్ణన్‌ 1958 లో పశ్చిమ బెంగాల్‌ ఐఎఎస్‌ క్యాడర్‌లో ఉద్యోగ వృత్తిని ప్రారంభించారు. కోల్‌కతా మెట్రోపాలిటన్‌ డెవలప్‌మెంట్‌ అథారటీికి కార్యదర్శిగా వ్యవహరించారు. అనంతరం 1985లో కేంద్ర గంగ అథారిటీ మొదటి డైరక్టర్‌గా నియమితులయ్యారు. తరు వాత కేంద్ర ప్రభుత్వంలో అనేక స్థాయిల్లో ఉన్నత పదవులను నిర్వహించారు. ఆయన పట్టణ ప్రణాళిక కార్యదర్శిగా కూడా పనిచేశారు.
ఆంధ్ర ప్రదేశ్‌కు రాజధాని ఎంపిక కోసం కేంద్ర హౌం మంత్రిత్వ శాఖ నియమిం చిన ఐదుగురు సభ్యులు నిపుణుల కమిటీకీ శివరామకృష్ణన్‌ ఛైర్మన్‌గా వ్యవహరించారు.తుది నివేదికను 2014, ఆగస్టు 31లోపు అందజేయాలని కేంద్ర హౌం శాఖ శివరామకృష్టన్‌ కమిటీని ఆదేశించింది. కమిటీ తన నివేదికను కేంద్రం చెప్పిన రోజు కంటే ముందే ఆగస్టు 29న అందజేసింది. కమిటీ తన నివేదికలో మూడు ప్రాంతాల్లో రాజధాని ఏర్పాటు చేస్తే అభివృద్ధి కేంద్రీకృతం కాకుండా చూడొచ్చునని తెలిపింది.ప్రస్తుతం రాష్ట్ర ప్రభుత్వం ఏర్పాటు చేస్తున్న రాజధాని ప్రాంతాన్ని ఆ కమిటీ వ్యతిరేకించింది. కమిటీ సిఫార్సులను పక్కన పెట్టి రాష్ట్ర ప్రభుత్వం రాజధాని నిర్మాణం చేపడుతోంది. అమరావతి ప్రాంతంలో వరదలు సంభవించే ప్రమాదం ఉందని పేర్కొంది. కాని రాష్ట్ర ప్రభుత్వం రాజధాని కోసం కేంద్రం నియమించిన నిపుణుల కమిటీ నివేదికలోని ఒక్క అంశాన్ని కూడా పరిగణనలోకి తీసుకోలేదు.
ఆయన గురువారం మే 28 2015 న ఢిల్లీలోని ఎయిమ్స్‌లో మరణించారు. గుండెపోటుకు గురైన ఆయన ఆసుపత్రిలో చికిత్స పొందుతూ తుదిశ్వాస విడిచారు.
గీట్ల ముకుందారెడ్డి
గీట్ల ముకుందారెడ్డి కాంగ్రెస్ పార్టీ సీనియర్ నాయకుడు. పెద్దపల్లి శాసనసభ నియోజకవర్గానికి మాజీ శాసన సభ్యులు.
ఈయన కరీంనగర్ జిల్లా పెద్దపల్లి లో మే 15 1944 న జన్మించారు. ఆయన పెద్దపల్లి నియోజక వర్గం నుంచి మూడుసార్లు శాసన సభ్యులుగా గెలుపొందారు. 1970లో రాజకీయ ప్రవేశం చేసిన గీట్ల కూనారం గ్రామం నుంచి 1970, 1976లో రెండుసార్లు గ్రామ సర్పంచ్‌గా గెలిచారు. అనంతరం 1981లో స్వతంత్ర అభ్యర్థిగా పెద్దపల్లి సమితి అధ్యక్షుడిగా విజయకేతనం ఎగురవేశారు. ఎన్టీఆర్‌ ప్రభంజనం వీస్తున్న 1983లో కాంగ్రెస్‌ పార్టీ అభ్యర్థిగా పెద్ద పల్లి నియోజకవర్గం నుంచి శాసన సభ్యులుగా పోటీ చేసి గోనె ప్రకాశరావు చేతిలో ఓటమి పాలయ్యారు. అయితే, 1985లో జరిగిన మధ్యంతర ఎన్నికల్లో మొదటిసారి విజయం సాధించి అప్పటీ ప్రధానమంత్రి ఇందిరాగాంధీ అభిమానాన్ని చూరగొన్నారు. అప్పటి నుంచి ఆయన ఏడుసార్లు కాంగ్రెస్‌ అభ్యర్థిగా, ఒకసారి టిఆర్‌ఎస్‌ అభ్యర్థిగా పోటీ చేయగా ఆయనను మూడు సార్లు మాత్రమే విజయం వరించింది. ఆయన సతీమణి కమలారెడ్డి. ఆయనకు ఇద్దరు కుమారులు ఒక కుమార్తె.
ఆయన ప్రొస్టేట్ క్యాన్సర్తో సికింద్రాబాద్ యశోధ అస్పత్రిలో చికిత్స పొందుతూ ఏప్రిల్ 19 2014 న మరణించారు.
ఆదిపూడి రంగనాధరావు
ప్రొఫెసర్ ఎ.రంగనాథరావు M.B.B.S., M.S., M.Ch., D.Sc. (జననం 11 ఏప్రిల్ 1930) భారతదేశానికి చెందిన యూరాలజిస్టు. ఆయన ఆంధ్రప్రదేశ్ రాష్ట్రంలో తొలి కిడ్నీ ఆపరేషన్ చేసిన వ్యక్తిగా రికార్డులకెక్కారు.
ఆయన తూర్పుగోదావరి జిల్లా పిఠాపురంలో జన్మించారు. స్థానికంగా ప్రాథమిక విధనభ్యసించారు. ఇంటర్మీటియట్ ను కాకినాడ లోని. పి.ఆర్ కాలేజీలో పూర్తిచేసారు. విశాఖపట్నం లోని ఆంధ్రా మెడికల్ కాలేజీలో వైద్య పట్టాను పొంది 1956 నుండి ఆంధ్రప్రదేశ్ రాష్ట్రంలో వైద్య సేవలనందిస్తున్నారు.ఆయన సర్జరీలో పోస్టుగ్రాడ్యుయేషన్ (ఎం.ఎస్.) ను అదే కళాశాలలో 1962లో పూర్తి చేసారు. తన ప్రభుత్వ ఉద్యోగాన్ని కొనసాగిస్తూనే ఆయన యూరాలజీలో మాస్టర్స్ డిగ్రీని 1969 లో వెల్లూరు లోని క్రిస్టియన్ వైద్య కళాశాలలో పూర్తిచేసారు. ఆయన భారతదేశంలో మొదటి యూరాలజిస్టుగా మరియు ఆంధ్ర ప్రదేశ్ రాష్ట్రంలో తొలి కిడ్నీ మార్పిడి చేసిన వైద్యునిగా వినుతికెక్కాడు.
ఆయన 1962-1970 ల మధ్య ఆంధ్ర మెడికల్ కాలేజీలో అసిస్టెంట్ ప్రొఫెసర్ గా పనిచేసారు. 1970 నుండి 1983 ల వరకు ఉస్మానియా మెడికల్ కళాశాలలో యూరాలజీ విభాగంలో ప్రొఫెసర్ గా పనిచేసారు. ఆయన నిజాం ఇనిస్టిట్యూట్ ఆఫ్ మెడికల్ సైన్సెస్ లో యూరాలజీ విభాగానికి గౌరవ సలహాదారుగా ఉన్నారు. తన సుదీర్ఘ ప్రస్థానంలో 1970 లో ఆంధ్రా మెడికల్ కళాశాలలో మొదటి యూరాలజీ విభాగాన్ని స్థాపించారు.1980 నుండి పోస్టుగ్రాడ్యుయేటు కోర్సును యూరాలజీలో ప్రవేశపెట్టారు. ఆయన వైద్యబృందం 1982 లో ఉస్మానియా జనరల్ హాస్పటల్ లో కిడ్నీ మార్పిడి శస్త్రచికిత్సను విజయవంతంగా పూర్తిచేసారు. ఇది ఆంధ్రప్రదేశ్ రాష్ట్రంలో జరిగిన మొట్టమొదటి శస్త్రచికిత్స.
25 సంవత్సరాలకు పైగా గ్రాడ్యుయేట్ మరియు పోస్టుగ్రాడ్యుయేట్ విద్యార్థులకు బోధించారు. ఆయన అనేక భారతీయ విశ్వవిద్యాలయాలకు యూరాలజీ విభాగంలో పోస్టుగ్రాడ్యుయేట్ విద్యార్థులకు ఎక్జామినరుగా ఉన్నారు. ఆయన జాతీయ యూరాలజీ కాన్ఫరెన్స్ లో సుమారు 35 మౌఖిక ప్రదర్శనలిచ్చారు. ఆయన ఇండియన్ జర్నల్ ఆఫ్ యూరాలజీలో 12 శాస్త్రీయ పత్రాలను ప్రచుచించారు. భారతదేశంలోని యూరాలజి సొసైటీ యొక్క జాతీయ కాన్ఫరెన్సులలో అనేక శాస్త్రీయ తరగతులను నిర్వహించారు.
ఆయన 19982-89 మధ్య కాలంలో యూరాలజీ సొసైటీ ఆఫ్ ఇండియాకు గౌరవ సెక్రటరీ, ఉపాధ్యక్షులు మరియు అధ్యక్షులుగా ఉన్నారు. ఆయన హైదరాబాదులోని యితర యూరాలస్టులతో కలసి 1994 లో హైదరాబాదు ఇనిస్టిట్యూట్ ఆఫ్ యూరాలజీని స్థాపించారు.
ఆయనకు 2009 మార్చి 13 న ఎన్.టి.ఆర్ యూనివర్శిటీ ఆఫ్ హెల్త్ సైన్సెస్ లో జరిగిన 13 వ వార్షిక కాన్వొకేషన్లో "డాక్టర్ ఆఫ్ సైన్స్" అవార్డునిచ్చారు.
ఆయన 18. 12. 2014 న దివంగతులయ్యారు.
ఆలపాటి అప్పారావు
డాక్టర్ ఆలపాటి అప్పారావు వ్యవసాయశాస్త్రవేత్త, ఆచార్య ఎన్.జి.రంగా వ్యవసాయ విశ్వివిద్యాలయ విశ్రాంత కులపతి. 
ఆయన గుంటూరు జిల్లా యడ్లపల్లి గ్రామం లో 1926 జూలై 1 న జన్మించారు. స్థానికంగా ప్రాథమిక విద్యాభ్యాసం పూర్తి చేసిన ఆయన తమిళనాడులోని కోయంబత్తూరు వ్యవసాయ డిగ్రీ బీఎస్సీ చదివారు. 1945లో మద్రాస్ విశ్వవిద్యాలయంలో మొదటి ర్యాంకుతో ఉత్తీర్ణులయ్యారు. 1957లో వరిలో "అగ్గితెగులు" పై పరిశోధన పత్రం రాసి పీహెచ్‌డీ పొందారు. అనంతరం కర్నూలు జిల్లా నంద్యాల వ్యవసాయ పరిశోధన కేంద్రంలో పత్తి పంటపై పరిశోధనా సహాయకుడుగా చేరారు. పరిశోధనానంతర కోర్సును అమెరికాలోని కన్సాస్ విశ్వవిద్యాలయంలో 1962లో పూర్తిచేసారు. ప్రత్తిపంటపై పరిశోధనా సహాయకుడిగా నంద్యాల పరిశోధనా కేంద్రంలో చేరిన ఆయన మొక్కల తెగుళ్ళపై ప్రొఫెసరుగా 1967లో ఎన్.జి.రంగా విశ్వవిద్యాలయంలో పదోన్నతి పొందినారు. అంచెలంచెలుగా ఎదిగి 1973-1982 మధ్యకాలంలో విశ్వవిద్యాలయ పరిశోధనా సంచాలకుడిగా పనిచేసారు. తరువాత ప్రపంచబ్యాంకులో వ్యవసాయ శాస్త్రవేత్తగా పనిచేసారు. తిరిగి వచ్చి, ఆచార్య ఎన్.జి.రంగా విశ్వవిద్యాలయ ఉపకులపతి (వైస్ ఛాన్సలర్)గా 1985 నుండి 1991 వరకు బాధ్యతలు నిర్వహించారు. వ్యవసాయ అధ్యాపకుడిగా, పరిశోధకుడిగా, పాలకుడిగా అత్యుత్తమ సేవలందించిన అప్పారావుగారు, పలు పురస్కారాలు అందుకున్నారు. జాతీయ వ్యవసాయశాస్త్ర విజ్ఞాన సంస్థలో "ఫెలో" తో పాటు, పలు ఇతర సంస్థలలో, కమిటీలలో సభ్యులుగా ఆయన సేవలందించారు. "ఇండియన్ సొసైటీ ఆఫ్ ఎక్స్టెన్షన్ ఎడ్యుకేషన్" అను సంస్థ నుండి ప్రతిష్టాత్మకమైన "ఆర్ & డి లింకర్" పురస్కారాన్ని సైతం ఆయన అందుకున్నారు.
ఆయనకు భార్య స్వర్ణకుమారి, ముగ్గురు కుమారులు సాంబశివప్రసాద్, హరిప్రసాద్‌, శివశంకరప్రసాద్‌ ఉన్నారు.
ఆయన గుండె సంబంధ వ్యాధితో బాధపడుతూ సోమాజీగూడ యశోధ ఆసుపత్రిలో చికిత్స పొందుతూ మే 7 2014 న మరణించారు.
జి.ఎల్.ఎన్.శాస్త్రి
జి.ఎల్.ఎన్.శాస్త్రి ప్రముఖ హోమియో వైద్యులు. ఆయన ఆంధ్రప్రదేశ్ లో హోమియోపతి పితామహునిగా పేరుపొందారు.
డా. జి.ఎల్.ఎన్.శాస్త్రి ఆగస్టు 15 1930 న కృష్ణా జిల్లా నందిగామలో జన్మించారు. ఆయన డా.గురురాజు హోమియో మెడికల్ కాలేజి, గుడివాడలో 1947 నుండి 1951 వరకు విద్యనభ్యసించారు. ఆయన ఐ.ఐ.హెచ్.పికు వ్యవస్థాపక సభ్యులు మరియు గౌరవాధ్యక్షులు. ఆయన ఏప్రిల్ 2 2013 న మరణించారు. ఆయనకు పిల్లలు లేరు.
ఆయన ఆంధ్ర ప్రదేశ్ రాష్ట్రంలో వివిధ ప్రభుత్వ హోమియో ఆసుపత్రులలో మెడికల్ ఆఫీసరుగా పనిచేసారు. ఆయన మలక్ పేట ప్రభుత్వ హోమియో హాస్పటల్ కు సూపరింటెండెంట్ గానూ, ఆంధ్రప్రదేశ్ లోని వివిధ ప్రభుత్వ హోమియో కళాశాలలలో ప్రొఫెసరుగానూ, ప్రిన్సిపాల్ గానూ పనిచేసారు. ఆయన 1990-97 మధ్య సెంట్రల్ కౌన్సిల్ ఆఫ్ హోమియోపతిలో సభ్యునిగా తన సేవలందించారు.ఆయన బిసిటి ప్రోగ్రాం (బెల్లడోన, కాల్సెరియా మరియు టుబెర్‌కులినం) కు ముఖ్య నిర్మాణ శిల్పి. ఆయన వ్యవస్థాపక సభ్యునిగా 1986-95 మధ్య సెక్రటరీ జనరల్ గానూ, నేషనల్ ప్రెసిడెంటుగా (1995-98), అనేక సంవత్సరాల వరకు సలహాదారునిగా పనిచేసారు. ఆయన 1982-86 మధ్య ఐ.ఐ.హెచ్.పి యొక్క అధికార భాగం ఐన రేషనల్ మెడిసన్ కు మేనేజింగ్ డైరక్టరుగా పనిచేసారు.
దీవి రంగాచార్యులు
దీవి రంగాచార్యులు (జూలై 3, 1898 - ఫిబ్రవరి 6, 1976) సుప్రసిద్ధ ఆయుర్వేద వైద్యులు.ప్రాచీన హిందూ వైద్యశాస్త్ర పరిశోధకులు.
ఆయన బాపట్ల లో జూలై 3, 1898 లో జన్మించారు. ప్రాచీన భారతీయ వైద్యశాస్త్ర ప్రకాండుల "సంహిత" లను ఆపోసన పట్టారు. చరక మహర్షిని ఆదర్శంగా తీసుకొని, ప్రజలకు వైద్య సేవలను ఉచితంగా అందజేయాలన్న మహదాశయంతో జీవిత పర్యంతం కర్మయోగిగా భాసిల్లారు.
ప్రాచీన భారతీయ వైద్యాలతోపాటు అలోపతి,న్యాచురోపతి,హోమియోపతి,క్రోమోథెరపీ, హైడ్రోథెరపీ,యోగా మొదలైన చికిత్సా విధానాలన్నింటిలో శిక్షణ పొందారు. వ్యాధిగ్రస్తుల పట్ల శ్రద్ధ వహించాలని, వ్యాథి నిర్దారణపట్ల ఏకాగ్రత ఉండి తీరాలన్న లక్ష్యంతో ఆయుర్వేద వైద్యాన్ని ఒక మహోద్యమ శైలిలో రాష్ట్రమంతటా ప్రచారం చేసారు.
బొంబాయిలో ఎలక్ట్రోథెరపీ లో ప్రత్యేక శిక్షణ పొంది, గుంటూరులో తొలిసారిగా విద్యుత్ చికిత్సాలయాన్ని స్థాపించారు. కేరళ రాష్ట్రంలోని ప్రధాన విభాగమైన "పంచకర్మ సిద్ధాంతాన్ని" అభ్యసించి, చికిత్సాపరంగా నూతన ఆవిష్కరణలు చేసారు. నిత్య విద్యార్థిగా ఉంటూ సంప్రదాయ వైద్య రంగంలో గాఢాధ్యయనం చేసి, చికిత్సారంగంలో నూతన విధానాలను కనిపెట్టారు. 1920 నుంచి రెండు దశాబ్దాలపాటు భారతీయ సంప్రదాయ వైద్యాన్ని మహోధృతంగా ప్రచారం చేసారు. 1926 లో ప్రకృతి వైద్య మహాసభలను(బాపట్ల), 1927 లో ఆయుర్వేద మహామండలి (మచిలీపట్నం) ని ఘనంగా నిర్వహించారు. "అనువంశిక ఆయుర్వేద,యునాని వైద్య సంఘము" ను స్థాపించి ఇండియన్ మెడికల్ యాక్టు (1933,ఫిబ్రవరి 1-బ్రిటిష్ ప్రభుత్వ జారీ) కు అనుగుణంగా మలచి, వైద్య సంఘానికి ఎంతో మేలు ఒనర్చారు. "ఆంధ్రప్రదేశ్ ఆయుర్వేద మహామండలి" ద్వారా ఆయుర్వేద వైద్యవికాసానికి అవిరళ కృషి చేసారు. శాస్త్ర పరిశోధనల ద్వారా ఆయుర్వేద వైద్య రంగానికి వెన్నుబలం కలిగించారు.
ఆయనకు అమెరికా ప్రకృతి వైద్య పరిషత్ వారు డాక్టరేట్ యిచ్చి గౌరవించారు. రాష్ట్రంలో "కవి వాచస్పతి" బిరుదు గ్రహీత. ఆయుర్వేద వైద్య విద్యకు నూతన రూపురేఖలు కల్పించి, కళాశాల విద్యకు ఊపిరిలూది వైద్య విద్యార్థులకు స్ఫుర్తినందించారు. "వైద్య ప్రదీపిక" మాస పత్రికను స్థాపించి, పలు పరిశోధనాకాత్మక వ్యాసాలను ప్రచురించారు. గుంటురులో 1936 లో ఆయుర్వేద కళాశాలను నెలకొల్పి అనేకమంది విద్యార్థులను ఆయుర్వేద వైద్యులుగా తిర్చిదిద్దారు. గుంటూరులోనే 1976, ఫిబ్రవరి 6 న మరణించారు.
జంధ్యాల దక్షిణామూర్తి
జంధ్యాల దక్షిణామూర్తి ఆంధ్రప్రదేశ్ కు చెందిన ప్రముఖ వైద్యులు.
ఆయన జూన్ 21 1902 న కృష్ణా జిల్లా మచిలీపట్నం లో గౌరినాథశాస్త్రి, వెంకటలక్ష్మీ దంపతులకు జన్మించారు. విజయవాడ లో ప్రాథమిక,ఉన్నత విద్యలను పూర్తిచేసారు. విశాఖపట్నంలోని మెడికల్ కళాశాలలో, మద్రాసులోని రాయపురం మెడికల్ స్కూల్ లో వైద్యవిద్యనభ్యసించారు. బెంగళూరులో నిమింటో హాస్పటల్ లో ఆఫ్తాల్మోలజీలో ప్రత్యేక శిక్షణ పొందారు. కలకత్తా ట్రోపికల్ మెడిసన్ సెంతర్ లో నేత్రవైద్య పరిశోధనలు చేసారు.
1928 లో తిరిగి బెజవాడ వచ్చి మెడికల్ ప్రాక్టీసు ప్రారంభించారు. రోగనిదాన శాస్త్రంమీద గాఢాధ్యయనం చేసారు. "పేదల డాక్టరు" గా కోస్తా జిల్లాలలో ప్రఖ్యాతి పొందారు. బీదవారికి చికిత్స, మందులు ఉచితంగా అందించడమే కాక, వారి అవసరాలను గమనించి డబ్బు కూడా సహాయం చేసేవారు.
ఆయన అనతికాలంలోనే ప్రజలకు దగ్గరయ్యారు. విజయవాడ మ్యునిసిపల్ కౌన్సిలర్ గా (1930 నుండి), మ్యునిసిపల్ చైర్మన్ గా (1957-60) పనిచేసారు. వైద్య చికిత్సారంగానికి దూరమై, రాజకీయ చికిత్సకు సమీపమై విజయవాడ ప్రజల మన్ననలందుకున్నారు. రాష్ట్రప్రభుత్వం "పురప్రముఖ్" బిరుదుతో సత్కరించింది.
ఆయన 1966 సెప్టెంబరు 30 న మరణించారు.
ఆయన చతుర్థ కుమారుడు జంధ్యాల శంకర్ డాక్టరు గా ప్రస్థానాన్ని ప్రారంభించి వైద్యవృత్తిలో రాణించి విజయవాడ మ్యునిసిపల్ మేయర్ గా (1987-92) పనిచేసరు.